
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 989 


30 Ιουλίου 2001 


ΑΠΟΦΑΣΕΙ Σ 

Αριθ. ΕΓΑ/606/26.7.2001 

Κατάρτιση Καταστατικού της ανώνυμης εταιρείας «ΕΤΑΙ¬ 
ΡΕΙΑ ΥΔΡΕΥΣΗΣ ΚΑΙ ΑΠΟΧΕΤΕΥΣΗΣ ΘΕΣΣΑΛΟΝΙΚΗΣ 
Α.Ε.». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά όργανα» (ΦΕΚ 137 Α'/1985). 

2. Τις διατάξεις του Π.Δ. 358/1986 «Καθορισμός αρμοδιο¬ 
τήτων Υπουργείου Βόρειας Ελλάδας» (ΦΕΚ 158 Α71986). 

3. Τις διατάξεις του Π.Δ. 92/1987 «Οργανισμός Υπουρ¬ 
γείου Βόρειας Ελλάδας» (ΦΕΚ 151 Α'/1987), όπως τροπο¬ 
ποιήθηκε από το Π.Δ. 492/1988 (ΦΕΚ 224 Α'/1988). 

4. Την με αριθμό Υ. 704/19.8.1988 απόφαση του Πρω¬ 
θυπουργού περί μετονομασίας του Υπουργείου Βόρειας 
Ελλάδας σε Υπουργείο Μακεδονίας - Θράκης (ΦΕΚ 575 
Β'/1988). 

5. Τις διατάξεις του Π.Δ. 138/1993 «Περί Οργανισμού 
του Υπουργείου Εθνικής Οικονομίας» (ΦΕΚ55 Α71993). 

6. Τις διατάξεις του άρθρου 20 του Ν. 2651/1998 (ΦΕΚ 
248 Α71998). 

7. Τις διατάξεις του άρθρου 22 του Ν. 2733/1999 (ΦΕΚ 
155Α71999). 

8. Τις διατάξεις του Ν. 2937/2001 «Τροποποίηση και Συ¬ 
μπλήρωση Διατάξεων που αφορούν στην Επάρκεια Ιδίων 
Κεφαλαίων των ΕΠΕΥ και Πιστωτικών Ιδρυμάτων, Ρυθμί¬ 
σεις ΕΥΑΘ και Άλλες Διατάξεις» (ΦΕΚ 169 Α72001), απο¬ 
φασίζουμε: 

1. Καταρτίζουμε, σύμφωνα με τη διάταξη της παραγρά¬ 
φου 9 του άρθρου 18 του Ν. 2937/2001, το καταστατικό 
της ανώνυμης εταιρείας με την επωνυμία «ΕΤΑΙΡΕΙΑ 
ΥΔΡΕΥΣΗΣ ΚΑΙ ΑΠΟΧΕΤΕΥΣΗΣ ΘΕΣΣΑΛΟΝΙΚΗΣ Α.Ε.»το 
οποίο έχει ως εξής: 

ΚΑΤΑΣΤΑΤΙΚΟ 

ΜΕΡΟΣ Α' - Η ΕΤΑΙΡΙΚΗ ΤΑΥΤΟΤΗΤΑ 
ΚΕΦΑΛΑΙΟ Α' ΕΠΩΝΥΜΙΑ - ΕΔΡΑ - ΔΙΑΡΚΕΙΑ - ΣΚΟΠΟΣ 

Άρθρο 1 

Επωνυμία και διακριτικός τίτλος 

1. Συνιστάται ανώνυμη εταιρεία με την επωνυμία «ΕΤΑΙ¬ 


ΡΙΑ ΥΔΡΕΥΣΕΩΣ ΚΑΙ ΑΠΟΧΕΤΕΥΣΕΩΣ ΘΕΣΣΑΛΟΝΙΚΗΣ 
ΑΝΩΝΥΜΗ ΕΤΑΙΡΙΑ» και διακριτικό τίτλο «Ε.Υ.Α.Θ. Α.Ε.». 

2. Γιατις συναλλαγές της με την αλλοδαπή, η επωνυμία 
της Εταιρείας είναι «ΤΗΕ53ΑΙΟΝΙΚΙ \Λ/ΑΤΕΗ δυΡΡΕΥ 
ΑΝΩ ΒΕννΕΡΑΟΕ ΟΟΜΡΑΝΥ 3.Α.» και διακριτικός της τίτ¬ 
λος είναι «ΕΥΑΤΗ 5.Α.» ή «ΕΥΑΤΗ». 

3. Η Εταιρεία διέπεται από τις διατάξεις των άρθρων 18 
έως 27του Ν. 2937/2001 (ΦΕΚ 169 Α'), του άρθρου 22του 
νόμου 2733/1999 (ΦΕΚ Α' 155) και του Κ.Ν. 2190/1920 
(ΦΕΚΑ'37) και συμπληρωματικά του Α.Ν 1563/1939 (ΦΕΚ 
Α 14), του Ν .Δ. 787/1970 (ΦΕΚ 292 Α), των Π .Δ. 156/1997 
(ΦΕΚ Α132/97) και 157/1997(ΦΕΚ Α133) και τελεί υπάτην 
εποπτείατων Υπουργών Εθνικής Οικονομίας και Μακεδο¬ 
νίας - Θράκης. Η Εταιρεία λειτουργεί με βάση τους κανό¬ 
νες της ιδιωτικής οικονομίας, χωρίς να μεταβάλλεται ο χα¬ 
ρακτήρας της ως εταιρείας που ασκεί δραστηριότητες 
κοινής ωφέλειας. 

Άρθρο 2 

Έδρα της Εταιρείας 

1. Έδρα της Εταιρείας ορίζεται ο Δήμος Θεσσαλονίκης, 
όπου η Εταιρεία δωσιδικεί για κάθε διαφορά, εκτός αν 
ορίζει διαφορετικά ο νόμος ή συντρέχει νόμιμος λόγος 
παρέκτασης της κατά τόπον αρμοδιότητας. 

2. Η Εταιρεία μπορεί, μετά από απόφαση του Διοικητι¬ 
κού Συμβουλίου της, να ιδρύει υποκαταστήματα, πρακτο¬ 
ρεία ή απλώς γραφεία και σε άλλες πόλεις, οπουδήποτε 
στην Ελλάδα ή το εξωτερικό, με την ίδια δε απόφαση ορί¬ 
ζονται κάθε φορά οι όροι και οι λεπτομέρειες της διεύ¬ 
θυνσης και διαχείρισης αυτών των υποκαταστημάτων, 
πρακτορείων ή γραφείων. 

3. Με απόφαση της Γενικής Συνέλευσης των μετόχων 
της, τροποποιητική του άρθρου αυτού, μπορεί η Εταιρεία 
να μεταφέρει την έδρα της σε άλλο Δήμο ή Κοινότητα της 
χώρας. 

Άρθρο 3 

Διάρκεια της Εταιρείας 

1. Η διάρκεια της Εταιρείας έχει ορισθεί σε ενενήντα εν¬ 
νέα (99) έτη σύμφωνα με το άρθρο 20 του Ν.2651/1998 και 
αρχίζει από την 3η Νοεμβρίου 1998 μέχρι την αντίστοιχη 
ημερομηνία του έτους 2097. 

2. Η διάρκεια της Εταιρείας μπορεί να παραταθεί με 
απόφαση της Γ ενικής Συνέλευσης των μετόχων που θα 
τροποποιείτο άρθρο αυτό. Η απόφαση αυτή λαμβάνεται 
με την αυξημένη απαρτία και πλειοψηφία του άρθρου 29 
του παρόντος καταστατικού. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 4 

Εταιρικός σκοπός 

1. Σκοπός και αντικείμενο της Εταιρείας είναι: 

(α) Η παροχή υπηρεσιών ύδρευσης και αποχέτευσης, η 
μελέτη, κατασκευή, εγκατάσταση, λειτουργία, εκμετάλ¬ 
λευση, διαχείριση, συντήρηση, επέκταση και ανανέωση 
συστημάτων ύδρευσης και αποχέτευσης. Στις δραστη¬ 
ριότητες και τα έργα αυτά, συμπεριλαμβάνονται η άντλη¬ 
ση, αφαλάτωση, επεξεργασία, αποθήκευση, μεταφορά, 
διανομή και διαχείριση των προς τους σκοπούς αυτούς 
αποδιδόμενων υδάτων πάσης φύσεως, καθώς και τα έρ¬ 
γα και οι δραστηριότητες συλλογής, μεταφοράς, επεξερ¬ 
γασίας, αποθήκευσης και διαχείρισης των πάσης φύσεως 
λυμάτων (πλην των τοξικών) και η επεξεργασία, διανομή, 
διάθεση και διαχείριση των προϊόντων των δικτύων απο- 
χετεύσεως. 

(β) Η πραγματοποίηση επενδύσεων σύμφωνα με τις πα¬ 
ραγράφους 3 και 4του παρόντος άρθρου. 

(γ) Η παροχή πάσης φύσεως τηλεπικοινωνιακών υπη¬ 
ρεσιών, ιδίως μέσω των δικτύων υδρεύσεως ή αποχετεύ- 
σεως. 

(δ) Η παραγωγή, ιδίως με την εκμετάλλευση του ύδατος 
που προέρχεται από πηγές, φράγματα, υδραγωγεία και 
αγωγούς, καθώς και η πώληση ηλεκτρικής ενεργείας. 

2. Για την πραγματοποίηση των σκοπών της η Εταιρεία 
δύναται ιδίως: 

(α) Να συνάπτει παντός είδους συμβάσεις. 

(β) Να συνιστά εταιρίες ή κοινοπραξίες ή να συμμετέχει 
σε επιχειρήσεις ή κοινοπραξίες εντός ή εκτός Ελλάδος. 

(γ) Να παρέχει τεχνικές ή συμβουλευτικές υπηρεσίες 
προς φυσικά ή νομικά πρόσωπα. 

(δ) Να συνάπτει δάνεια ή να λαμβάνει και να χορηγεί πι¬ 
στώσεις κάθε μορφής, καθώς και να συνάπτει συμβάσεις 
επίπαραγώγωνχρηματοοικονομικώνπροϊόντωναποκλει- 
στικώς προς το σκοπό της κάλυψης συναλλαγματικών ή 
άλλων συναφών κινδύνων. Για την παροχή ασφάλειας 
προς το σκοπό της σύναψης των συμβάσεων της παρα¬ 
γράφου αυτής, η Εταιρεία δύναται να εκχωρεί, να ενεχυ¬ 
ριάζει ή να μεταβιβάζει τις πάσης φύσεως απαιτήσεις της 
κατά φυσικών ή νομικών προσώπων ιδιωτικού ή δημοσίου 
δικαίου, ως και κατάτου Δημοσίου ή να παρέχει παντός εί¬ 
δους ασφάλειες, με τους περιορισμούς της παραγράφου 
5του παρόντος άρθρου. 

(ε) Να αναλαμβάνει κάθε άλλη εμπορική ή άλλη δρα¬ 
στηριότητα ή να διενεργεί κάθε άλλη υλική πράξη ή δικαι- 
οπραξία άμεσα ή έμμεσα συνδεόμενη με το σκοπό της. 

στ) Να διενεργεί πράξεις εμπορικής αντιπροσωπείας ή 
πρακτορείας οίκων του εσωτερικού ή του εξωτερικού σε 
αντικείμενα ή δραστηριότητες που σχετίζονται άμεσα ή 
έμμεσα με τους σκοπούς της Εταιρείας. 

3. Η Εταιρεία δεν δύναται: 

(α) Να αναλαμβάνει δραστηριότητες στην Ελλάδα 
εκτός της οριζόμενης στο άρθρο 26 του νόμου 2937/2001 
περιοχής ή στο εξωτερικό. Η απαγόρευση αυτή δεν ισχύ¬ 
ει εφ’ όσον οι παραπάνω δραστηριότητες ασκούνται μέ¬ 
σω συνδεδεμένων επιχειρήσεων κατά την έννοια του άρ¬ 
θρου 42ε'του Κ.Ν. 2190/1920 ή κεφαλαιουχικών εταιρει¬ 
ών, στο κεφάλαιο των οποίων συμμετέχει με οποιοδήποτε 
ποσοστό ή μέσω κοινοπραξιών των ανωτέρω επιχειρήσε¬ 
ων και εταιρειών με άλλες εταιρίες ή φορείς, με τους πε¬ 
ριορισμούς της παραγράφου 4 του παρόντος άρθρου, ή 
εφ’ όσον πρόκειται για δραστηριότητες σχετικές με την 


πώληση συμπληρωματικών ποσοτήτων ύδατος για την 
υδροδότηση των οργανισμών τοπικής αυτοδιοίκησης 
(ενίσχυση δικτύων ΟΤΑ). 

(β) Να συνάπτει συμβάσεις με τις ως άνω επιχειρήσεις, 
εταιρίες ή κοινοπραξίες, με όρους που θα έχουν ως απο¬ 
τέλεσμα τη διακριτική ή προνομιακή μεταχείριση των επι¬ 
χειρήσεων αυτών από την ίδια. 

4. Η Εταιρεία δύναται να επενδύει στις επιχειρήσεις και 
εταιρίες της προηγουμένης παραγράφου ή να χορηγεί 
δάνεια σε αυτές ή να παρέχει εγγυήσεις υπέρ αυτών προς 
τρίτους, μόνον εφ’ όσον δεν επηρεάζεται αρνητικά η ικα¬ 
νότητα της να χρηματοδοτεί τις τρέχουσες ή μελλοντικές 
υποχρεώσεις της, με απόφαση του Διοικητικού Συμβου¬ 
λίου της Εταιρείας, το οποίο θα λαμβάνει υπόψη, την κά¬ 
θε φορά σχετική μελέτη σκοπιμότητας και βιωσιμότητας 
που θα περιλαμβάνει οπωσδήποτε: ανάλυση κινδύνου, 
ανάλυση ευαισθησίας, αποδοτικότητα επένδυσης, υπο¬ 
λογισμό νεκρού σημείου. 

5. Η εταιρεία απαγορεύεται να εκποιεί, να εκμισθώνει ή 
να παραχωρεί κατά χρήση ή να συνιστά οποιοδήποτε 
εμπράγματο δικαίωμα επί των ακινήτων παγίων στοιχείων 
της, που χρησιμοποιούνται για την άσκηση των σχετικών 
με την παροχή υπηρεσιών ύδρευσης και αποχέτευσης 
δραστηριοτήτων της, με την επιφύλαξη των διατάξεων 
του Ν. 2937/2001. 

ΚΕΦΑΛΑΙΟ Β'. ΜΕΤΟΧΙΚΟ ΚΕΦΑΛΑΙΟ - 
ΜΕΤΟΧΕΣ-ΜΕΤΟΧΟΙ 

Άρθρο 5 

Μετοχικό Κεφάλαιο 

1. Το μετοχικό κεφάλαιο της Εταιρείας ορίζεται στο πο¬ 
σό των πέντε δισεκατομμυρίων εκατόν έντεκα εκατομμυ¬ 
ρίων διακοσίων πενήντα χιλιάδων (5.111.250.000) δραχ¬ 
μών ή δέκα πέντε εκατομμυρίων (15.000.000) ΕΥΡΩ, το 
οποίο έχει ολοσχερώς καταβληθεί. 

2. Το μετοχικό κεφάλαιο της Εταιρείας διαιρείται σε δέ¬ 
κα πέντε εκατομμύρια (15.000.000) μετοχές ονομαστικής 
αξίας ενός (1) ΕΥΡΩ (340,75 ΔΡΑΧΜΈΣ) η κάθε μία. 

3. Το μετοχικό κεφάλαιο της Εταιρείας μπορεί να αυξά¬ 
νεται, να μειώνεται και να αποσβέννυται σύμφωνα με όσα 
προβλέπονται στο παρόν Καταστατικό και το νόμο. 

4. Το Δημόσιο δύναται να διαθέτει σε επενδυτές ποσο¬ 
στό έως σαράντα εννέα τοις εκατό (49%) του εκάστοτε 
μετοχικού κεφαλαίου της Εταιρείας. 

Άρθρο 6 

Πιστοποίηση της καταβολής τον μετοχικού κεφαλαίου 

1. Σε κάθε περίπτωση αύξησης του μετοχικού κεφαλαί¬ 
ου της Εταιρείας, η κατά τα ανωτέρω πιστοποίηση της κα¬ 
ταβολής ή μη αυτού από το Διοικητικό Συμβούλιο, πρέπει 
να γίνεται εντός προθεσμίας δύο (2) μηνών από την ορι- 
σθείσα προθεσμία καταβολής του ποσού της αύξησης. Η 
προθεσμία καταβολής της αύξησης του κεφαλαίου δεν 
μπορεί να ορισθεί μικρότερη των δέκα πέντε (15) ημερών 
και μεγαλύτερη των τεσσάρων (4) μηνών από την ημέρα 
λήψης της σχετικής απόφασης από το αρμόδιο όργανο 
της Εταιρείας. 

2. Μέσα σε είκοσι (20) ημέρες από τη λήξη της προθε¬ 
σμίας της παραπάνω παραγράφου 1, η Εταιρεία υποχρε- 
ούται να υποβάλει στην αρμόδια Νομαρχία αντίγραφο 
του σχετικού πρακτικού συνεδρίασης του Διοικητικού 
Συμβουλίου. Το Πρακτικό αυτό υποβάλλεται σε δημοσιά- 

τητα κατά το άρθρο 7βτου Κ.Ν. 2190/20, όπως ισχύει σή¬ 
μερα. 

3. Η καταβολή μετρητών για κάλυψη τυχόν αυξήσεων 
του μετοχικού κεφαλαίου της Εταιρείας, καθώς και οι κα¬ 
ταθέσεις μετόχων με προορισμό την μελλοντική αύξηση 
του μετοχικού κεφαλαίου, θα πραγματοποιείται υποχρε¬ 
ωτικά με κατάθεση σε λογαριασμό επ ονόματι της Εται¬ 
ρείας, που θα τηρείται σε οποιαδήποτε Τράπεζα που λει¬ 
τουργεί νόμιμα στην Ελλάδα 

Άρθρο 7 
Μετοχές 

1. Οι μετοχές της Εταιρείας είναι ονομαστικές και αδιαί¬ 
ρετες. 

2. Οι τίτλοι των μετοχών αποκόπτονται από διπλότυπο 
βιβλίο, είναι αριθμημένοι κατ’ αύξοντα αριθμό και φέρουν 
τα στοιχεία του κυρίου του τίτλου, τη σφραγίδα της Εται¬ 
ρείας, καθώς και την υπογραφή του Προέδρου του Διοι¬ 
κητικού Συμβουλίου και ενός Συμβούλου, που ορίζεται ει¬ 
δικά από το Διοικητικό Συμβούλιο, επίσης δε και μερισμα¬ 
ταποδείξεις κατ αύξοντα αριθμό. Οι υπογραφές του 
Προέδρου καιτου Συμβούλου που θα ορισθεί μπορούν να 
τεθούν και με μηχανικό μέσο (σφραγίδα ή λιθογραφία). 
Κάθε τίτλος μπορεί να περιλαμβάνει περισσότερες από 
μία μετοχές, ή και το σύνολο αυτών σύμφωνα με όσα θα 
ορίσει το Διοικητικό Συμβούλιο. 

3. Μέχρι την έκδοση των οριστικών τίτλων των μετοχών 
το Διοικητικό Συμβούλιο μπορεί να εκδώσει και παραδώ- 
σει στους δικαιούχους προσωρινούς τίτλους, που θα 
έχουν όλα τα παραπάνω στοιχεία εκτός από τις μερισμα¬ 
ταποδείξεις. Μόλις εκδοθούν οι οριστικοί τίτλοι των μετο¬ 
χών παραδίδονται με φροντίδα του Διοικητικού Συμβου¬ 
λίου στους κυρίους των προσωρινών τίτλων, ενώ οι προ¬ 
σωρινοί τίτλοι παραδίδονται στο Διοικητικό Συμβούλιο 
που τους καταστρέφει, για δε την καταστροφή τους συ- 
ντάσσεται πρακτικό. 

4. Επιτρέπεται η μετατροπή των ονομαστικών μετοχών 
σε ανώνυμες και αντίστροφα μετά από απόφαση της γε¬ 
νικής συνέλευσης των μετόχων της Εταιρείας, μετά από 
τροποποίηση του σχετικού με τις μετοχές άρθρου του κα¬ 
ταστατικού. 

5. Σε περίπτωση εισαγωγής των μετοχών της Εταιρείας 
σε αγορά του Χρηματιστηρίου Αξιών Αθηνών και γενικά 
σε κάθε περίπτωση αποϋλοποίησης των μετοχών της 
Εταιρείας σύμφωνα με το νόμο: 

(α) Παύουν να ισχύουν οι ως άνω παράγραφοι 2 και 3 
του παρόντος άρθρου και ισχύουν τα ακόλουθα: 

(αα) Ως χρόνος έκδοσης των μετοχών της Εταιρείας, 
ορίζεται ο χρόνος καταχώρησης τους στα αρχεία του Κε¬ 
ντρικού Αποθετηρίου Αξιών. 

(ββ) Εφ’ όσον οι μετοχές της Εταιρείας είναι ονομαστι¬ 
κές μέτοχος έναντι της Εταιρείας λογίζεται ο εγγεγραμ¬ 
μένος στα αρχεία του Κεντρικού Αποθετηρίου Αξιών, κα¬ 
τά παρέκκλιση των διατάξεων του άρθρου 8 β' του Κ.Ν. 
2190/1920. 

(β) Σε κάθε περίπτωση που από το νόμο ή το καταστατι¬ 
κό της Εταιρείας προβλέπεται η κατάθεση τίτλων μετο¬ 
χών για την άσκηση μετοχικών δικαιωμάτων, η υποχρέω¬ 
ση αυτή αντικαθίσταται από την κατάθεση ή προσκόμιση 
σχετικής βεβαίωσης του Κεντρικού Αποθετηρίου Αξιών, 
σύμφωνα με το άρθρο 51 του Ν. 2396/1996 ή βεβαίωσης 
που αντιστοιχεί σε βεβαίωση του Κεντρικού Αποθετηρίου 
Αξιών. 


Άρθρο 8 

Αύξηση, μείωση και Απόσβεση του μετοχικού κεφαλαίου 

1. Για την αύξηση του μετοχικού κεφαλαίου της Εται¬ 
ρείας, απαιτείται απόφαση της Γενικής Συνέλευσης των 
μετόχωντης Εταιρείας για την τροποποίηση του σχετικού 
με το μετοχικό κεφάλαιο άρθρου του καταστατικού, η 
οποία λαμβάνεται με την αυξημένη απαρτία και πλειοψη- 
φίατου άρθρου 29 του καταστατικού. 

2. (α) Με την επιφύλαξη της παρ. 4 του άρθρου αυτού, 
ορίζεται ρητά ότι με απόφαση της Γενικής Συνέλευσης η 
οποία υπόκειται στις διατυπώσεις δημοσιότητας του άρ¬ 
θρου 7βτου Ν. 2190/20, όπως ισχύει, μπορεί να εκχωρεί¬ 
ται στο Διοικητικό Συμβούλιο η εξουσία ώστε με απόφα¬ 
ση του, που λαμβάνεται με πλειοψηφία των 2/3 τουλάχι¬ 
στον του συνόλου των μελώντου, να αυξάνει το μετοχικό 
κεφάλαιο μερικά ή ολικά με την έκδοση νέων μετοχών, μέ¬ 
χρι το ποσό του κεφαλαίου που είναι καταβεβλημένο κα¬ 
τά την ημερομηνία που χορηγήθηκε στο Διοικητικό Συμ¬ 
βούλιο η εν λόγω εξουσία. 

(β) Η εξουσία αυτή του Διοικητικού Συμβουλίου μπορεί 
να ανανεώνεται από τη γενική συνέλευση για χρονικό διά¬ 
στημα που δεν υπερβαίνει την πενταετία για κάθε ανανέ¬ 
ωση και η ισχύς της αρχίζει μετά τη λήξη της κάθε πεντα¬ 
ετίας. Η απόφαση αυτή της γενικής συνέλευσης υπόκει- 
ται στις διατυπώσεις δημοσιότητας του άρθρου 7β του Ν. 
2190/20, όπως ισχύει. 

3. Η κατά την παραπάνω παράγραφο 2 του παρόντος 
άρθρου αποφασιζόμενη αύξηση του μετοχικού κεφαλαί¬ 
ου δεν αποτελεί τροποποίηση του καταστατικού. 

4. Κατ' εξαίρεση των διατάξεων της παραπάνω παρα¬ 
γράφου 2 του παρόντος άρθρου, όταν τα αποθεματικά 
της Εταιρείας υπερβαίνουν το 1/4 του καταβεβλημένου 
μετοχικού κεφαλαίου, για την αύξηση του απαιτείται πά¬ 
ντοτε απόφαση της Γ ενικής Συνέλευσης, που λαμβάνεται 
σύμφωνα με τις διατάξεις του άρθρου 29 αυτού του κα¬ 
ταστατικού ("Εξαιρετική απαρτία και πλειοψηφία της Γε¬ 
νικής Συνέλευσης") και με ανάλογη τροποποίηση του σχε¬ 
τικού με το μετοχικό κεφάλαιο άρθρου του καταστατικού. 

5. (α) Σε κάθε περίπτωση αύξησης του μετοχικού κεφα¬ 
λαίου που δεν γίνεται με εισφορά σε είδος, ή έκδοσης 
ομολογιών με δικαίωμα μετατροπής τους σε μετοχές, πα¬ 
ρέχεται δικαίωμα προτίμησης σε ολόκληρο το νέο κεφά¬ 
λαιο ή το ομολογιακό δάνειο, υπέρ των κατά την εποχή 
της αύξησης ή της έκδοσης μετόχων, ανάλογα με τη συμ¬ 
μετοχή τους στο υφιστάμενο μετοχικό κεφάλαιο. 

(β) Μετά το τέλος της προθεσμίας για την ενάσκηση του 
δικαιώματος προτίμησης που όρισε το όργανο της Εται¬ 
ρείας το οποίο αποφάσισε την αύξηση ή την έκδοση των 
ομολογιών, η οποία δεν μπορεί να είναι μικρότερη από δέ¬ 
κα πέντε ημέρες, οι μετοχές ή οι μετατρέψιμες ομολογίες 
που δεν έχουν αναληφθεί σύμφωνα με τα παραπάνω δια¬ 
τίθενται ελεύθερα από το Διοικητικό Συμβούλιο της Εται¬ 
ρείας. 

(γ) Η πρόσκληση για την ενάσκηση του δικαιώματος 
προτίμησης, στην οποία πρέπει να μνημονεύεται και η 
προθεσμία μέσα στην οποία πρέπει να ασκηθεί αυτό το δι¬ 
καίωμα, δημοσιεύεται στο τεύχος Ανωνύμων Εταιριών και 
Εταιριών Περιορισμένης Ευθύνης της Εφημερίδας της 
Κυβερνήσεως. Κατ' εξαίρεση, η κατά τα ανωτέρω πρό¬ 
σκληση και η προθεσμία άσκησης του δικαιώματος προ¬ 
τίμησης μπορούν να παραλειφθούν, εφόσον στη γενική 
συνέλευση παρέστησαν μέτοχοι εκπροσωπούντες το σύ- 

νολο του μετοχικού κεφαλαίου και έλαβαν γνώση της 
προθεσμίας που τάχθηκε για την άσκηση του δικαιώμα¬ 
τος προτίμησης ή δήλωσαν την απόφαση τους για την 
από αυτούς άσκηση ή μη του δικαιώματος προτίμησης. 
Επίσης, η δημοσίευση της πρόσκλησης μπορεί να αντικα- 
τασταθεί με συστημένη «επί αποδείξει» επιστολή, εφόσον 
οι μετοχές της Εταιρείας είναι ονομαστικές στο σύνολο 
τους. 

6. Με τις προϋποθέσεις των παραγράφων 6 και 7 του 
άρθρου 13 του Κ.Ν. 2190/1920 όπως ισχύει σήμερα, μπο¬ 
ρεί με απόφαση της Γενικής Συνέλευσης να περιοριστεί ή 
να καταργηθείτο παραπάνω δικαίωμα προτίμησης. 

7. Η Εταιρεία μπορεί με απόφαση της Γ ενικής Συνέλευ¬ 
σης που λαμβάνεται σύμφωνα με το νόμο και το καταστα¬ 
τικό: 

(α) Να προβαίνει στη μερική ή ολική απόσβεση του με¬ 
τοχικού της κεφαλαίου, σύ μφωνα με τις διατάξεις του άρ¬ 
θρου 15ατου κ. Ν. 2190/1920 όπως ισχύει, 

(β) Να προβαίνει σε μείωση του μετοχικού της κεφαλαί¬ 
ου, σύμφωνα με τις διατάξεις των παρ. 3 επ. του άρθρου 
4του Κ.Ν. 2190/1920 όπως ισχύει. 

Άρθρο 9 

Έκδοση Ομολογιακών Δανείων 

1. Η Εταιρεία μπορεί να εκδίδει ομολογιακά δάνεια κά¬ 
θε είδους, σύμφωνα με το νόμο και ειδικότερα σύμφωνα 
με τις διατάξεις των άρθρων 3α, 3β,3γ, 34 παρ. 1,13 παρ. 
1 και 8α παρ. 2,3,4 και 5του Κ.Ν. 2190/20 όπως ισχύει σή¬ 
μερα, καθώς και κάθε άλλη σχετική διάταξη νόμου. 

2. Συγκεκριμένα, η Εταιρεία μπορεί να εκδίδει σύμφωνα 
με τις κατά περίπτωση ισχύουσες διατάξεις και περιορι¬ 
σμούς, με ιδιωτική ή δημόσια εγγραφή, μεταξύ άλλων και 
τα ακόλουθα είδη ομολογιακών δανείων, των οποίων η 
παράθεση εδώ είναι εντελώς ενδεικτική: 

(α) Κοινό ομολογιακό δάνειο, (β) Ομολογιακό δάνειο με 
ομολογίες μετατρέψιμες σε μετοχές, (γ) Ομολογιακό δά¬ 
νειο με κερδοφόρες ομολογίες, μετατρέψιμες ή μη σε με¬ 
τοχές, (δ) Ομολογιακό δάνειο με ενυπόθηκες ομολογίες, 
(ε) Κάθε άλλο τύπο και είδος ομολογιακού δανείου που 
επιτρέπεται από το νόμο. 

3. Γιατην έκδοση ομολογιακού δανείου, απαιτείται από¬ 
φαση της Γ ενικής Συνέλευσης των μετόχων της Εταιρεί¬ 
ας, η οποία λαμβάνεται με την αυξημένη απαρτία καιπλει- 
οψηφίατου άρθρου 29του παρόντος καταστατικού. Στην 
απόφαση αυτή, θα πρέπει να περιέχονται και οι όροι του 
δανείου, δηλαδή το ποσό, ο χρόνος, ο τόκος, ο αριθμός 
και το είδος των ομολογιών κ.λπ.. Η Γενική Συνέλευση, 
μπορεί να αναθέσει στο Διοικητικό Συμβούλιο την εκτέλε¬ 
ση της απόφασής της. 

4. (α) Με την επιφύλαξη της παρ. 6 του άρθρου αυτού, 
ορίζεται ρητά ότι με απόφαση της Γ ενικής Συνέλευσης, η 
οποία υπόκειται στις διατυπώσεις δημοσιότητας του άρ¬ 
θρου 7β'του Ν. 2190/20, όπως ισχύει, μπορεί να εκχωρεί¬ 
ται στο Διοικητικό Συμβούλιο η εξουσία ώστε με απόφα¬ 
ση του, που λαμβάνεται με πλειοψηφία των 2/3 τουλάχι¬ 
στον του συνόλου των μελών του, να εκδίδει ομολογιακό 
δάνειο με την έκδοση ομολογιών μετατρέψιμων σε μετο¬ 
χές, για ποσό που δεν μπορεί να υπερβαίνει το μισό του 
καταβεβλημένου μετοχικού κεφαλαίου κατά την ημερο¬ 
μηνία που χορηγήθηκε στο Διοικητικό Συμβούλιο η εν λό¬ 
γω εξουσία. 

(β) Η εξουσία αυτή του Διοικητικού Συμβουλίου μπορεί 


να ανανεώνεται από τη Γ ενική Συνέλευση για χρονικό διά¬ 
στημα που δεν υπερβαίνει την πενταετία για κάθε ανανέ¬ 
ωση και η ισχύς της αρχίζει μετά τη λήξη της κάθε πεντα¬ 
ετίας. Η απόφαση αυτή της Γενικής Συνέλευσης υπόκει- 
ται στις διατυπώσεις δημοσιότητας του άρθρου 7β του Ν. 
2190/20, όπως ισχύει. 

5. Η κατά την προηγούμενη παρ. 4 αύξηση του μετοχι¬ 
κού κεφαλαίου της Εταιρείας με την έκδοση ομολογιών 
μετατρέψιμων σε μετοχές, δεν αποτελεί τροποποίηση 
του καταστατικού. 

6. Κατ’ εξαίρεση των διατάξεων της παραπάνω παρα¬ 
γράφου 4 του παρόντος άρθρου, όταν τα αποθεματικά 
της Εταιρείας υπερβαίνουν το 1/4 του καταβεβλημένου 
μετοχικού κεφαλαίου, για την αύξησή του, με την έκδοση 
ομολογιών μετατρέψιμων σε μετοχές, απαιτείται πάντο¬ 
τε απόφαση της Γενικής Συνέλευσης που λαμβάνεται 
σύμφωνα με τις διατάξεις του άρθρου 29 αυτού του κα¬ 
ταστατικού ("Εξαιρετική απαρτία και πλειοψηφία της Γε¬ 
νικής Συνέλευσης") και με ανάλογη τροποποίηση του 
σχετικού με το μετοχικό κεφάλαιο άρθρου του καταστα¬ 
τικού. 

7. Σε κάθε περίπτωση έκδοσης ομολογιών, με δικαίωμα 
μετατροπής τους σε μετοχές, παρέχεται δικαίωμα προτί¬ 
μησης σε ολόκληρο το ομολογιακό δάνειο υπέρ των κατά 
την εποχή της έκδοσης μετόχων και εφαρμόζονται ανα¬ 
λογικά οι διατάξεις των παρ. 5 και 6 του άρθρου 8 του πα¬ 
ρόντος καταστατικού. 

Άρθρο 10 

Δικαιώματα και Υποχρεώσεις Μετόχων 

1. Οι μέτοχοι ασκούντο δικαιώματα τους σχετικά με την 
διοίκηση της Εταιρείας μόνο με τη συμμετοχή τους στη 
Γενική Συνέλευση, έξω δε από αυτή μόνο στις περιπτώ¬ 
σεις που ορίζει ο νόμος. 

2. Τα δικαιώματα και οι υποχρεώσεις κάθε μετοχής πα¬ 
ρακολουθούν τον νόμιμο κύριο και κάτοχο της, η δε κυ¬ 
ριότητα του τίτλου αυτής σημαίνει αυτοδίκαια την απο¬ 
δοχή του καταστατικού, των αποφάσεων της Γ ενικής Συ¬ 
νέλευσης των μετόχων και του Διοικητικού Συμβουλίου, 
που πάρθηκαν μέσα στα όρια της δικαιοδοσίας τους. 

3. Οι μετοχές της Εταιρείας είναι αδιαίρετες απέναντι 
της και η Εταιρεία δεν αναγνωρίζει παρά μόνο έναν κύριο 
κάθε μετοχής. Οιτυχόν εξ αδιαιρέτου συγκύριοι μετοχής, 
καθώς και εκείνοι που έχουν την επικαρπία ή την ψιλή κυ¬ 
ριότητα αυτής, αντιπροσωπεύονται στη Γ ενική Συνέλευ¬ 
ση από ένα μόνο πρόσωπο που ορίζεται από αυτούς ομό¬ 
φωνα. 

4. Αν η εκπροσώπηση μιας μετοχής δεν καθορίζεται από 
ένα πρόσωπο, κοινό αντιπρόσωπο όλων των δικαιούχων, 
το Διοικητικό Συμβούλιο έχει υποχρέωση να αναστείλει 
κάθε δικαίωμα από τη μετοχή αυτή. 

5. Κάθε μετοχή δίνει δικαίωμα μίας (1) ψήφου στη Γενι¬ 
κή Συνέλευση και δικαίωμα συμμετοχής στα κέρδη της 
Εταιρείας και στην περιουσία της σε περίπτωση εκκαθά- 
ρισης. 

ΜΕΡΟΣ Β' - Η ΕΤΑΙΡΙΚΗ ΟΡΓΑΝΩΣΗ 
ΚΕΦΑΛΑΙΟ Γ. ΟΡΓΑΝΑ ΔΙΟΙΚΗΣΗΣ 

Άρθρο 11 

Όργανα Διοίκησης 

Τα όργανα Διοίκησης της Εταιρείας είναι: 

α) Το Διοικητικό Συμβούλιο και β) η Γ ενική Συνέλευση. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


13827 


ΔΙΟΙΚΗΤΙΚΟ ΣΥΜΒΟΥΛΙΟ 
Άρθρο 12 

Σύνθεση και θητεία τον Διοικητικού Συμβούλου. 

1. Η Εταιρεία διοικείται από το Διοικητικό Συμβούλιο, ο 
αριθμός των μελών του οποίου είναι περιττός και δεν δύ- 
ναται να υπερβαίνει τα δέκα τρία (13) μέλη ή να είναι μι¬ 
κρότερος των επτά (7) μελών. Η Γενική Συνέλευση των με¬ 
τόχων είναι αρμόδια να καθορίζει τον αριθμό των μελών 
του Διοικητικού Συμβουλίου καθώς επίσης και να αυξάνει 
ή να μειώνει τον αριθμό αυτών, πάντοτε μέσα στο πλαίσιο 
που τίθεται με την παρούσα παράγραφο. 

2. Το Διοικητικό Συμβούλιο αποτελείται: 

(α) Από δύο (2) εκπροσώπους των εργαζομένων στην 
Εταιρεία που εκλέγονται (με τους αναπληρωματικούς 
τους) με άμεση και καθολική ψηφοφορία, σύμφωνα με τις 
παραγράφους 2 και 3 του άρθρου 6 του Ν. 2414/1996, 

(β) από έναν (1) εκπρόσωπο που υποδεικνύεται από την 
Οικονομική και Κοινωνική Επιτροπή (Ο.Κ.Ε.) και ορίζεται 
σύμφωνα με το άρθρο 6 παρ. 3 του Ν. 2414/1996, 

(γ) από εκπροσώπους των μετόχων, που ορίζονται με 
απόφαση της Γ ενικής Συνέλευσης, με την επιφύλαξη του 
άρθρου 10 του Ν. 2322/1995 (ΦΕΚΑΊ43). 

3. Το Διοικητικό Συμβούλιο της Εταιρείας θεωρείται ότι 
έχει σχηματιστεί και μπορεί να συγκροτηθεί σε σώμα 
όπως ορίζουν τα οικεία άρθρα του παρόντος καταστατι¬ 
κού, από την εκλογή από τη Γ ενική Συνέλευση ως μελών 
του Διοικητικού Συμβουλίου των εκπροσώπων των μετό¬ 
χων (παρ. 2 περ. γ'του παρόντος άρθρου) και δυνάμειτου 
σχετικού Πρακτικού της Γ ενικής Συνέλευσης, στο οποίο 
πρέπει να γίνεται μνεία των μελών του Διοικητικού Συμ¬ 
βουλίου που, σύμφωνα με το νόμο και το καταστατικό, 
έχουν εκλεγεί ή υποδειχθεί μέχρι εκείνη τη στιγμή, ώστε 
να προκύπτει η όλη σύνθεση του οργάνου. 

4. Το υποδεικνυόμενο από την ΟΚΕ μέλος προτείνεται 
μέσα σε προθεσμία δύο (2) μηνών αφ’ ότου ειδοποιηθεί η 
ΟΚΕ από τον Υπουργό Εθνικής Οικονομίας. Η ίδια προθε¬ 
σμία ισχύει και για την πρόταση εκπροσώπων των εργα¬ 
ζομένων αφ’ ότου ειδοποιηθούν από τον εποπτεύοντα 
Υπουργό. Μέχρις ότου οριστούν οι εκπρόσωποι της ΟΚΕ 
και των εργαζομένων, το Διοικητικό Συμβούλιο συγκρο¬ 
τείται και λειτουργεί νόμιμα χωρίς τα μέλη αυτά. Από τον 
ορισμό τους και εξής, συμμετέχουν αυτοδίκαια στη σύν¬ 
θεση του οργάνου, που αν έχει ήδη συγκροτηθεί σε σώ¬ 
μα, ανασυγκροτείται ώστε να περιλάβει και τα μέλη αυτά 
στη σύνθεση του. 

5. Σε κάθε περίπτωση το Διοικητικό Συμβούλιο συγκρο¬ 
τείται και λειτουργεί νόμιμα χωρίς τον εκπρόσωπο της 
Ο.Κ.Ε. ή τους εκπροσώπους των εργαζομένων στην Εται¬ 
ρεία αν παρέλθει άπρακτη η προθεσμία του άρθρου 6 
παρ. 3 του Ν. 2414/1996. Στην περίπτωση αυτή ο αριθμός 
τους αντιστοίχως δεν υπολογίζεται για την διαμόρφωση 
της απαρτίας και πλειοψηφίας. 

6. Η θητεία των μελώντου Διοικητικού Συμβουλίου είναι 
πενταετής καιπαρατείνεται αυτοδίκαια μέχριτης υποδεί- 
ξεως ή της εκλογής νέων συμβούλων σύμφωνα μετά προ- 
βλεπόμενα στην παρ. 2 επ. του παρόντος άρθρου. Η πα¬ 
ράταση δεν μπορεί να υπερβείτο ένα (1) έτος. 

7. Τα μέλη του Διοικητικού Συμβουλίου ανακαλούνται 
ελευθέρως. Η ανάκληση και η αντικατάσταση γίνεται από 
εκείνους που έχουν δικαίωμα εκλογής ή υπόδειξης σύμ¬ 
φωνα μετά οριζόμενα στην ως άνω παράγραφο 2 του πα¬ 
ρόντος άρθρου. Η Γενική Συνέλευση μπορεί να αντικαθι¬ 


στά οποιαδήποτε από τα μέλη του Διοικητικού Συμβουλί¬ 
ου που εξέλεξε σύμφωνα με την παραπάνω παράγραφο 2 
περ. γ’ του παρόντος άρθρου και πριν από την λήξη της 
θητείας τους. 

8. Τα μέλη του Διοικητικού Συμβουλίου μπορούν να ορί¬ 
ζονται εκ νέου ή να επανεκλέγονται απεριόριστα. 

9. Μέλη του Διοικητικού Συμβουλίου δεν μπορεί να είναι 
συγγενείς μεταξύ τους εξ αίματος ή αγχιστείας μέχρι και 
του τρίτου βαθμού ούτε να είναι με οποιανδήποτε μορφή 
εργολάβοι ή προμηθευτές της Εταιρείας ή μέλη του Διοι¬ 
κητικού Συμβουλίου ή υπάλληλοι επιχείρησης που βρί¬ 
σκεται σε συναλλακτική σχέση με την Εταιρεία. 

Άρθρο 13 

Συγκρότηση του Διοικητικού Συμβούλου 

1. Το Διοικητικό Συμβούλιο αμέσως μετά το σχηματισμό 
του σύμφωνα με το άρθρο 12 παρ. 3 του παρόντος κατα¬ 
στατικού, συνέρχεται και συγκροτείται σε σώμα, εκλέγο¬ 
ντας τον Πρόεδρο και, εφ’ όσον το επιθυμεί, έναν ή πε¬ 
ρισσότερους Αντιπροέδρους. 

2. Το Διοικητικό Συμβούλιο μπορεί να εκλέγει από τα μέ¬ 
λη του Διευθύνοντα Σύμβουλο ή Διευθύνοντες Συμβού¬ 
λους, όπως επίσης και Γ ενικό Διευθυντή ή Γ ενικούς Διευ¬ 
θυντές, καθορίζοντας συγχρόνως και τις αρμοδιότητές 
τους. 

3. Η ιδιότητα του Προέδρου και του Διευθύνοντος Συμ¬ 
βούλου μπορεί να συμπέσει στο ίδιο πρόσωπο. 

4. Τον Πρόεδρο του Διοικητικού Συμβουλίου όταν κω¬ 
λύεται ή απουσιάζει αναπληρώνει ο Αντιπρόεδρος. Τον 
Αντιπρόεδρο όταν κωλύεται ή απουσιάζει αναπληρώνει ο 
Πρόεδρος του Διοικητικού Συμβουλίου. 

5. Καθήκοντα Γραμματέωςτου Διοικητικού Συμβουλίου 
ασκεί υπάλληλος της Εταιρείας που ορίζεται από τον 
Πρόεδρο του Διοικητικού Συμβουλίου. 

Άρθρο 14 

Αναπλήρωση μέλους του Διοικητικού Συμβούλου. 

1. Εάν κάποιος από τους συμβούλους τους οποίους 
εκλέγει η Γενική Συνέλευση παύσει, λόγω θανάτου, πα- 
ραιτήσεως ή από οποιαδήποτε άλλη αιτία να μετέχει στο 
Διοικητικό Συμβούλιο, αναπληρώνεται προσωρινά το τα¬ 
χύτερο με την εκλογή άλλου, από τα υπόλοιπα μέλη του 
Διοικητικού Συμβουλίου, εφ’ όσον είναι τουλάχιστον 
τρεις (3) και παρίστανται αυτοπροσώπως. 

2. Εάν κάποιος από τους συμβούλους, οι οποίοι εκλέ¬ 
γονται από τους εργαζόμενους, παύσει ομοίως να μετέχει 
στο Διοικητικό Συμβούλιο, αντικαθίσταται από τον ανα¬ 
πληρωτή του και σε περίπτωση παύσεως και αυτού κατά 
τον τρόπο του ορισμού του. Εάν παύσει ομοίως το μέλος 
που υποδεικνύεται από την Ο.Κ.Ε., αντικαθίσταται κατά 
τον τρόπο ορισμού του. Μέχρις ότου οριστεί αντικατα¬ 
στάτης στις παραπάνω περιπτώσεις, το Διοικητικό Συμ¬ 
βούλιο συγκροτείται και λειτουργεί νόμιμα, της παρα¬ 
γράφου 5 του άρθρου 12 του παρόντος καταστατικού 
εφαρμοζόμενης αναλόγως. 

3. Η θητεία των συμβούλων που εκλέχτηκαν από το Δι¬ 
οικητικό Συμβούλιο κατά την παράγραφο 1 αυτούτου άρ¬ 
θρου, λήγει αυτοδικαίως κατά την πρώτη μετά την εκλο¬ 
γή τους τακτική ή έκτακτη Γενική Συνέλευση των μετόχων 
της Εταιρείας. Η Γενική Συνέλευση θα εκλέξει σύμβουλο 
για την κενωθείσα θέση είτε τον εκλεγέντα από το Διοικη¬ 
τικό Συμβούλιο είτε τρίτο κατά τις διατάξεις του καταστα¬ 
τικού καιτου νόμου. Οιπράξειςτου συμβούλου που εκλέ- 

χτηκε με αυτόντοντρόπο θεωρούνται έγκυρες, ακόμα και 
αν δεν εκλεγεί σύμβουλος από την παραπάνω Γενική Συ¬ 
νέλευση. 

4. Σε κάθε περίπτωση, η θητεία του συμβούλου που θα 
εκλεγεί σε κενωθείσα θέση, λήγει μαζί με τη θητεία των 
άλλων συμβούλων, κατά το χρόνο που θα έληγε η θητεία 
εκείνου που αναπλήρωσε. 

Άρθρο 15 

Σύγκληση του Διοικητικού Συμβούλου 

1. Το Διοικητικό Συμβούλιο συγκαλείται από τον Πρόε- 
δροτου ή το νόμιμο αναπληρωτή του, σύμφωνα μετις δια¬ 
τάξεις του παρόντος καταστατικού και συνεδριάζει στην 
έδρα της Εταιρείας. Εισηγητής των θεμάτων της ημερή¬ 
σιας διάταξης στο Διοικητικό Συμβούλιο είναι ο Διευθύ- 
νων Σύμβουλος. 

2. Το Διοικητικό Συμβούλιο συνεδριάζει μία φορά το μή¬ 
να και έκτακτα όταν κριθεί τούτο αναγκαίο από τον Πρόε¬ 
δρό του. 

3. Η ημερήσια διάταξη των συνεδριάσεων καθορίζεται 
από τον Πρόεδρο και τα θέματα της περιέχονται στην 
πρόσκληση που αποστέλλεται στους συμβούλους. 

4. Η πρόσκληση της συνεδρίασης γνωστοποιείται στα 
μέλη του Διοικητικού Συμβουλίου δύο (2) τουλάχιστον ερ¬ 
γάσιμες ημέρες πριν από τη συνεδρίαση και περιλαμβά¬ 
νει με σαφήνεια και τα θέματα της ημερήσιας διάταξης. 
Διαφορετικά, η λήψη αποφάσεων επιτρέπεται μόνο εφ’ 
όσον παρίστανται ή αντιπροσωπεύονται όλα τα μέλη του 
και κανένα δεν αντιλέγει στη λήψη αποφάσεων. Κατά τα 
λοιπά, εφαρμόζονται οι διατάξεις του άρθρου 20 του Ν. 
2190/20, όπως ισχύει. 

5. Τη σύγκληση του Διοικητικού Συμβουλίου μπορεί να 
ζητήσουν δύο (2) έκτων μελών του, με αίτηση τους προς 
τον Πρόεδρο αυτού, ο οποίος υποχρεούται να συγκαλέ- 
σειτο Διοικητικό Συμβούλιο μέσα σε προθεσμία δέκα (10) 
ημερών από την υποβολή της αίτησης. Σε περίπτωση άρ¬ 
νησης του Προέδρου να συγκαλέσει το Διοικητικό Συμ¬ 
βούλιο, μέσα στην παραπάνω προθεσμία ή εκπρόθεσμης 
σύγκλησηςτου, επιτρέπεται στα μέλη που ζήτησαν τη σύ¬ 
γκληση να συγκαλέσουν αυτά το Διοικητικό Συμβούλιο 
μέσα σε προθεσμία πέντε (5) ημερών από τη λήξη του δε¬ 
καημέρου, γνωστοποιώντας τη σχετική πρόσκληση στα 
λοιπά μέλη του Διοικητικού Συμβουλίου. Στην κατά τα 
ανωτέρω αίτηση τους πρέπει, με ποινή απαραδέκτου, να 
αναφέρονται με σαφήνεια και τα θέματα με τα οποία θα 
ασχοληθεί το Διοικητικό Συμβούλιο. 

6. Το Διοικητικό Συμβούλιο, συνεδριάζει εγκύρως εκτός 
της έδρας της Εταιρείας, σε άλλο τόπο, είτε στην ημεδα¬ 
πή είτε στην αλλοδαπή, εφόσον στη συνεδρίαση αυτή πα- 
ρίστανται ή αντιπροσωπεύονται όλα τα μέλη του και κα¬ 
νένα δεν αντιλέγει στην πραγματοποίηση της συνεδρία¬ 
σης και στη λήψη αποφάσεων. 

Άρθρο 16 

Απαρτία - Πλειοψηφία - Αντιπροσώπευση μελών 

1. Το Διοικητικό Συμβούλιο είναι σε απαρτία και συνε¬ 
δριάζει νόμιμα όταν παρίστανται το ήμισυ πλέον ενός των 
μελών του, με την επιφύλαξη της διάταξης της παραγρά¬ 
φου 5 του άρθρου 12 του παρόντος καταστατικού. Για την 
εξεύρεση του αριθμού απαρτίας παραλείπεται το τυχόν 
προκύπτον κλάσμα. Ουδέποτε ο αριθμός των αυτοπρο¬ 
σώπως παρόντων συμβούλων μπορεί να είναι μικρότερος 
των τριών. 


2. Οι αποφάσεις του Διοικητικού Συμβουλίου λαμβάνο- 
νται με απόλυτη πλειοψηφία των παρόντων. Σε περίπτω¬ 
ση ισοψηφίας δεν υπερισχύει η ψήφος του Προέδρου του 
Διοικητικού Συμβουλίου. 

3. Σε περίπτωση απουσίας ή κωλύματος του Προέδρου 
προεδρεύει ο αναπληρωτής του. 

4. Στις συνεδριάσεις του Διοικητικού Συμβουλίου δύνα- 
ται να παρίσταται χωρίς δικαίωμα ψήφου ο Διευθυντής 
της Νομικής Υπηρεσίας της Εταιρείας, εφ’ όσον κληθεί 
από τον Πρόεδρο ή το Διοικητικό Συμβούλιο, και σε περί¬ 
πτωση κωλύματος ή απουσίας του άλλος Δικηγόρος που 
θα υποδείξει ο Πρόεδρος του Διοικητικού Συμβουλίου. 

5. Κάθε σύμβουλος έχει δικαίωμα να ενημερώνεται εγ- 
γράφως από τον Πρόεδρο και τον Διευθύνοντα Σύμβου¬ 
λο για τη διαχείριση της Εταιρείας και γενικά για την εξέ¬ 
λιξη των εταιρικών υποθέσεων. 

6. Σύμβουλος που απουσιάζει μπορεί να αντιπροσω¬ 
πεύεται από άλλο σύμβουλο με έγγραφη εξουσιοδότηση. 
Κάθε σύμβουλος μπορεί να αντιπροσωπεύει ένα μόνο 
σύμβουλο που απουσιάζει. 

Άρθρο 17 

Πρακτικά του Διοικητικού Συμβούλου 

1. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά που επικυρώνονται αμέσως ή στην επό¬ 
μενη συνεδρίαση. Τα αντίγραφα ή αποσπάσματα των πρα¬ 
κτικών επικυρώνονται από τον Πρόεδρο ή τον αναπληρω¬ 
τή του, ή άλλο εξουσιοδοτημένο μέλος του Διοικητικού 
Συμβουλίου μετά από σχετική απόφαση του οργάνου. 

2. Τα πρακτικά του Διοικητικού Συμβουλίου γράφονται 
σε ειδικό βιβλίο που τηρείται χειρόγραφα ή μηχανογρα¬ 
φικά και υπογράφονται από τον Πρόεδρο και τους συμ¬ 
βούλους που πήραν μέρος στη συνεδρίαση. Τυχόν άρνη¬ 
ση συμβούλου να υπογράψει τα πρακτικά, αναφέρεται σ’ 
αυτά. Κάθε σύμβουλος έχει δικαίωμα να ζητήσει να ση¬ 
μειωθεί η γνώμη του στα πρακτικά. 

3. Αντίγραφο πρακτικών συνεδριάσεωντου Διοικητικού 
Συμβουλίου επικυρώνονται από τον Πρόεδρό του ή άλλο 
πρόσωπο που ορίζεται με απόφαση του Διοικητικού Συμ¬ 
βουλίου. 

Άρθρο 18 

Εξουσία και αρμοδιότητες του Διοικητικού Συμβουλίου. 

1. Το Διοικητικό Συμβούλιο είναι το ανώτατο διοικητικό 
όργανο της Εταιρείας που κατά κύριο λόγο διαμορφώνει 
τη στρατηγική και πολιτική ανάπτυξης αυτής, ενώ επο¬ 
πτεύει και ελέγχει τη διαχείριση της περιουσίας της. 

2. Το Διοικητικό Συμβούλιο είναι αρμόδιο να αποφασί¬ 
σει για κάθε θέμα που αφορά στη διαχείριση της περιου¬ 
σίας, στη διοίκηση και εκπροσώπηση της Εταιρείας και 
γενικά στη δραστηριότητα της, λαμβάνει δε άλατα ενδει- 
κνυόμενα μέτρα και αποφάσεις για την πραγματοποίηση 
του σκοπού της Εταιρείας. Εξαιρούνται της αρμοδιότη¬ 
τας του Διοικητικού Συμβουλίου τα θέματα εκείνα τα 
οποία σύμφωνα με τις διατάξεις του νόμου ή του παρό¬ 
ντος καταστατικού υπάγονται στην αποκλειστική αρμο¬ 
διότητα της Γενικής Συνέλευσης. Επίσης παρακολουθεί 
την πορεία της Εταιρείας και την υλοποίηση του προ¬ 
γράμματος της. 

3. Ειδικότερα το Διοικητικό Συμβούλιο έχει, ενδεικτικά, 
τις παρακάτω αρμοδιότητες: 

α. Επιμελείται των υποθέσεων και των συμφερόντων 
της Εταιρείας. 

β. Εγκρίνει το ετήσιο πρόγραμμα των εκτελεστέων έρ¬ 
γων κατασκευής, συμπλήρωσης και συντήρησης των δι¬ 
κτύων ύδρευσης και αποχέτευσης καθώς και το σχετικό 
πρόγραμμα επενδύσεων. Αντίγραφο της απόφασης του 
Διοικητικού Συμβουλίου που εγκρίνει το ετήσιο πρόγραμ¬ 
μα, υποβάλλεται στα Υπουργεία Περιβάλλοντος, Χωρο¬ 
ταξίας και Δημοσίων Έργων, Εθνικής Οικονομίας, Οικο¬ 
νομικών και Μακεδονίας - Θράκης, δύο τουλάχιστον μή¬ 
νες πριν από την έναρξη του οικονομικού έτους. Μαζί με 
τα παραπάνω προγράμματα εγκρίνει τον ετήσιο προϋπο¬ 
λογισμό εσόδων και εξόδων της Εταιρείας, το σκέλος των 
εξόδωντου οποίου προσαρμόζεται στο πρόγραμμα εκτε¬ 
λεστέων έργων, τον οποίο υποβάλλει στον Υπουργό Εθνι¬ 
κής Οικονομίας, Οικονομικών και στον Υπουργό Μακεδο¬ 
νίας - Θράκης. Με βάση την πορεία των εσόδων και των 
αναγκών που τυχόν παρουσιάζονται μπορεί το Διοικητικό 
Συμβούλιο να τροποποιεί τον προϋπολογισμό αποφασί¬ 
ζοντας και την χορήγηση εκτάκτων και συμπληρωματικών 
πιστώσεων. 

γ. Αποφασίζει την συμφώνως προς τις κείμενες διατά¬ 
ξεις ανάθεση σύνταξης μελετών, κατασκευής έργων και 
προμηθειών και την κατάρτιση των σχετικών συμβάσεων 
δ. Αποφασίζει την υπό της Εταιρείας σύσταση εταιρει¬ 
ών ή κοινοπραξιών και την συμμετοχή της Εταιρείας σε 
επιχειρήσεις και κοινοπραξίες εντός και εκτός Ελλάδας, 
με τους περιορισμούς των παρ. 3 και 4 του άρθρου 4 του 
παρόντος καταστατικού. 

ε. Αποφασίζει την παροχή παρά της Εταιρείας τεχνικών 
ή συμβουλευτικών υπηρεσιών προς φυσικά ή νομικά πρό¬ 
σωπα και την κατάρτιση των σχετικών συμβάσεων. 

στ. Αποφασίζειτην εκποίηση περιουσιακών στοιχείωντης 
Εταιρείας, την παραίτηση από αγωγές που έχουν ασκηθεί, 
την άσκηση ενδίκων μέσων ή την παραίτηση από αυτά, για 
συμβιβασμούς δικαστικούς ή εξώδικους, καθώς και για τη 
σύναψη από την Εταιρεία πάσης φύσεως δανείων ή τη λή¬ 
ψη και χορήγηση πιστώσεων κάθε μορφής, καθώς και τη 
σύναψη συμβάσεων επί παραγώγων χρηματοοικονομικών 
προϊόντων, αποκλειστικώςπροςτο σκοπό της κάλυψης συ¬ 
ναλλαγματικών ή άλλων συναφών κινδύνων. Για την παρο¬ 
χή ασφάλειας προς το σκοπό της σύναψης, των ως άνω 
συμβάσεων δύναται να αποφασίζειτην εκχώρηση, την ενε- 
χύραση ή τη μεταβίβαση, εν όλω ή εν μέρει, προσόδων της 
Εταιρείας, καθώς και των πάσης φύσεως απαιτήσεων της 
Εταιρείας κατά φυσικών ή νομικών προσώπων ιδιωτικού ή 
δημοσίου δικαίου, ως και κατά του Δημοσίου ή να παρέχει 
παντός είδους ασφάλειες, με τους περιορισμούς της δια- 
τάξεωςτου άρθρου 18 του Ν. 2937/2001. 

ζ. Αποφασίζει την πώληση πάσης φύσεως πλεονάζο- 
ντος ή πεπαλαιωμένου υλικού της Εταιρείας, υπό τους 
όρους και προϋποθέσεις της παραγράφου 5 του άρθρου 
20 του Ν. 2937/2001. 

η. Εγκρίνει τους ετήσιους λογαριασμούς (τις ετήσιες οι¬ 
κονομικές καταστάσεις) της Εταιρείας και υποβάλει αυ¬ 
τούς προς έγκριση στην τακτική Γενική Συνέλευση των 
μετόχων της Εταιρείας. 

θ. Εγκρίνει τους κανονισμούς σχετικώς με την εκπόνη¬ 
ση μελετών ανάθεση έργων, τη σύναψη συμβάσεων προ¬ 
μηθειών και την παροχή προς την εταιρεία υπηρεσιών 
σύμφωνα με την παράγραφο 10 του άρθρου 18 του Ν. 
2937/2001. 

ι. Εισηγείται στους εποπτεύοντες Υπουργούςτην έγκρι¬ 
ση ή την τροποποίηση των Κανονισμών Λειτουργίας Δι¬ 
κτύων Υδρεύσεως και Αποχετεύσεως. 


ια. Αποφασίζει την υπογραφή των Συλλογικών Συμβά¬ 
σεων με τους εργαζομένους και για την κατάρτιση νέων 
Κανονισμών Προσωπικού ή την τροποποίηση των υφι¬ 
σταμένων σύμφωνα με την κείμενη νομοθεσία 

ιβ. Αποφασίζει για την κατάρτιση ή τροποποίηση οιου- 
δήποτε κανονισμού, εφόσον γι’ αυτό δεν προβλέπεται 
από το παρόν καταστατικό αρμόδιο όργανο, συμπερι- 
λαμβανομένης και της κατάρτισης ή τροποποίησης κανο¬ 
νισμού προμηθειών, όταν τούτο απαιτηθεί σύμφωνα με 
την κείμενη νομοθεσία, καθώς και της κατάρτισης ή τρο¬ 
ποποίησης οργανογράμματος της Εταιρείας. 

ιγ. Αποφασίζει την κατάρτιση συμβάσεων οιασδήποτε 
φύσεως. 

ιδ. Παρέχει γνώμη προς τους Υπουργούς Εθνικής Οικο¬ 
νομίας, Οικονομικών και Μακεδονίας - Θράκης σχετικώς 
με τον καθορισμό των τιμολογίων υπηρεσιών υδρεύσεως 
και αποχετεύσεως στις διάφορες κατηγορίες καταναλω¬ 
τών και χρηστών. 

Άρθρο 19 

Ανάθεση αρμοδιοτήτων από το Διοικητικό Συμβούλιο. 

1. Το Διοικητικό Συμβούλιο υπό τους περιορισμούς του 
νόμου και του καταστατικού, μπορεί με απόφαση του να 
αναθέτει την άσκηση των εξουσιών ή των αρμοδιοτήτων 
του μερικώς στον Πρόεδρο ή τον Διευθύνοντα Σύμβουλο 
ή σε μέλος ή μέλη αυτού ή σε Διευθυντές της Εταιρείας ή 
σε υπαλλήλους αυτής ή σε τρίτους. 

2. Ο Πρόεδρος του Διοικητικού Συμβουλίου ή, με ειδική 
εξουσιοδότηση από το Διοικητικό Συμβούλιο, μέλος αυ¬ 
τού ή υπάλληλος της Εταιρείας που τελεί σε οποιαδήπο¬ 
τε σχέση με αυτήν ή δικηγόρος της Εταιρείας: 

(α) εκπροσωπούν την Εταιρεία ενώπιον των δικαστη¬ 
ρίων και πάσης αρχής και δίνουν τους επιβαλλόμενους σ’ 
αυτήν όρκους, 

(β) μπορούν σε περίπτωση προφανούς κινδύνου από 
την αναβολή και χωρίς απόφαση του Διοικητικού Συμ¬ 
βουλίου να εγείρουν και να ανακρούουν αγωγές και να 
ασκούν ένδικα μέσα, να διορίζουν πληρεξουσίους και να 
προβαίνουν σε κάθε δικαστική ή εξώδικη πράξη προστα¬ 
τευτική των συμφερόντων της Εταιρείας. Οι πράξεις αυ¬ 
τές υποβάλλονται αμέσως στο Συμβούλιο για έγκριση. 

3. Ο Πρόεδρος του Διοικητικού Συμβουλίου υπογράφει 
τις συμβάσεις της Εταιρείας, δυνάμενος να μεταβιβάζει 
μέρος της αρμοδιότητας του αυτής σε μέλος του Διοικη¬ 
τικού Συμβουλίου ή σε υπάλληλο της Εταιρείας για μι¬ 
κρότερης σημασίας θέματα. 

4. Πράξειςτου Διοικητικού Συμβουλίου, ακόμα και αν εί¬ 
ναι εκτός του εταιρικού σκοπού, δεσμεύουν την Εταιρεία 
απέναντι στους τρίτους, εκτός αν αποδειχθεί ότι ο τρίτος 
γνώριζε την υπέρβαση του εταιρικού σκοπού ή όφειλε να 
την γνωρίζει. Δεν συνιστά απόδειξη μόνη η τήρηση των 
διατυπώσεων δημοσιότητας ως προς το καταστατικό της 
Εταιρείας ή τις τροποποιήσεις του. 

5. Περιορισμοί της εξουσίας του Διοικητικού Συμβουλί¬ 
ου από το καταστατικό ή από απόφαση της Γ ενικής Συνέ¬ 
λευσης δεν αντιτάσσονται στους καλόπιστους τρίτους 
ακόμη και αν έχουν υποβληθεί στις διατυπώσεις δημο¬ 
σιότητας. 

Άρθρο 20 

Αποζημιώσεις και αμοιβές των μελών 
του Διοικητικού Συμβουλίου 

1. Οι αμοιβές και αποζημιώσεις των μελών του Διοικητι¬ 
κού Συμβουλίου καθορίζονται με απόφαση της Γενικής 

Συνέλευσης των μετόχων. Με την ίδια απόφαση της Γενι¬ 
κής Συνέλευσης καθορίζεται και η αποζημίωση του γραμ¬ 
ματέα του Διοικητικού Συμβουλίου. 

2. Μέχρι δύο (2) έκτων μελών του Διοικητικού Συμβου¬ 
λίου, πέραν του Προέδρου, του Διευθύνοντος Συμβού¬ 
λου και των δύοεκπροσώπωντων εργαζομένων, μπορούν 
με απόφαση της Γ ενικής Συνέλευσης μετά από εισήγηση 
του Διοικητικού Συμβουλίου, να έχουν πλήρη απασχόλη¬ 
ση στην Εταιρεία. Με την ίδια απόφαση καθορίζονται οι 
αρμοδιότητές τους. 

3. Κάθε άλλη αμοιβή ή αποζημίωση των μελών του Διοι¬ 
κητικού Συμβουλίου βαρύνει την Εταιρεία μόνο αν εγκρι- 
θεί με ειδική απόφαση της τακτικής Γ ενικής Συνέλευσης 
μετά από εισήγηση του Διοικητικού Συμβουλίου. Η διάτα¬ 
ξη του προηγουμένου εδαφίου, δεν εφαρμόζεται προκει- 
μένου για αμοιβές οφειλόμενες σε μέλη του Διοικητικού 
Συμβουλίου για υπηρεσίες τους που παρέχονται στην 
Εταιρεία επί τη βάσει ειδικής σχέσης μισθώσεως εργα¬ 
σίας ή εντολής. Στην περίπτωση αυτή, εφαρμόζονται οι 
διατάξεις του άρθρου 23α παρ. 2 του Κ.Ν. 2190/1920, 
σύμφωνα με τις οποίες απαιτείται προηγούμενη ειδική 
άδεια της Γ ενικής Συνέλευσης. Σε περίπτωση που η ειδι¬ 
κή σχέση μίσθωσης εργασίας ή εντολής προϋπήρχε της 
ιδιότηταςτου μέλους του Διοικητικού Συμβουλίου, η σχε¬ 
τική σύμβαση εργασίας ή εντολής εξακολουθεί να ισχύει 
και μετά την εκλογή μέλους του Διοικητικού Συμβουλίου 
και δεν απαιτείται καμία έγκριση. 

Άρθρο 21 

Μη επιτρεπόμενες συμβάσεις 

1. Δάνεια της Εταιρείας προς (α) τα μέλη του Διοικητι¬ 
κού Συμβουλίου της (β) τους ιδρυτές της, (γ) τους γενι¬ 
κούς διευθυντές ή διευθυντές της, (δ) τους συγγενείς αυ¬ 
τών μέχρι και του τρίτου βαθμού εξ αίματος ή εξ αγχι¬ 
στείας, (ε) τους συζύγους των παραπάνω προσώπων, 
καθώς και η παροχή πιστώσεων προς αυτούς με οποιον- 
δήποτε τρόπο ή η παροχή εγγυήσεων υπέρ αυτών προς 
τρίτους, απαγορεύονται απόλυτα και είναι άκυρα. 

2. Οποιαδήποτε άλλη σύμβαση μεταξύ της Εταιρείας 
καιτων προσώπων αυτών, είναι άκυρη χωρίς ειδική προη¬ 
γούμενη άδεια της Γενικής Συνέλευσης. Προηγούμενη 
άδεια της Γ ενικής Συνέλευσης απαιτείται και για συμβά¬ 
σεις έργου, εργασίας ή εντολής μεταξύ της Εταιρείας και 
των παραπάνω προσώπων, καθώς και για κάθε τροποποί¬ 
ηση τους. 

3. Επίσης δάνεια της Εταιρείας σε τρίτους, καθώς και η 
παροχή πιστώσεων σ’ αυτούς με οποιονδήποτε τρόπο ή η 
παροχή εγγυήσεων υπέρ αυτών με σκοπό την απόκτηση 
από αυτούς μετοχών της Εταιρείας, απαγορεύονται από¬ 
λυτα και είναι άκυρα. 

4. Η απαγόρευση της παραγράφου 1 του άρθρου αυ¬ 
τού, ισχύει και προκειμένου για δάνεια ή πιστώσεις ή εγ¬ 
γυήσεις που χορηγούνται στα πρόσωπα που αναφέρο- 
νται παραπάνω από θυγατρικές εταιρίες κατά την έννοια 
του άρθρου 42ε παρ. 5 του κ. ν 2190/1920, καθώς επίσης 
και από ομόρρυθμες ή ετερόρρυθμες εταιρίες στις οποί¬ 
ες ομόρρυθμο μέλος είναι η ανώνυμη Εταιρεία. 

Άρθρο 22 

Απαγόρευση ανταγωνισμού 

1. Απαγορεύεται στα μέλη του Διοικητικού Συμβουλίου, 
καθώς και στους Διευθυντές της Εταιρείας να ενεργούν 
κατ’ επάγγελμα, χωρίς άδεια της Γ ενικής Συνέλευσης, για 


δικό τους λογαριασμό ή για λογαριασμό τρίτων, πράξεις 
που υπάγονται στο σκοπό που επιδιώκει η Εταιρεία ή να 
μετέχουν ως ομόρρυθμοι εταίροι σε εταιρείες που επι¬ 
διώκουν τέτοιο σκοπό. 

2. Σε περίπτωση παράβασης της παραπάνω διάταξης η 
Εταιρεία έχει δικαίωμα για αποζημίωση σύμφωνα με το 
άρθρο 23 παράγραφος 2 και 3 του Κ.Ν. 2190/1920. 

ΓΕΝΙΚΗ ΣΥΝΕΛΕΥΣΗ 
Άρθρο 23 

Αρμοδιότητες της Γενικής Συνέλευσης 

1. Η Γ ενική Συνέλευση των μετόχων της Εταιρείας είναι 
το ανώτατο όργανο αυτής και δικαιούται να αποφασίζει 
για κάθε υπόθεση που αφορά την Εταιρεία. Οι νόμιμες 
αποφάσεις αυτής δεσμεύουν και τους μετόχους που 
απούσιαζαν ή διαφώνησαν. 

2. Η Γ ενική Συνέλευση είναι η μόνη αρμόδια να αποφα¬ 
σίζει για τα εξής θέματα: 

α) Για κάθε τροποποίηση του καταστατικού. Μετην επι¬ 
φύλαξη της παρ. 4 του άρθρου 8 και της παρ. 5 του άρ¬ 
θρου 9 του παρόντος Καταστατικού, ως τροποποίηση θε¬ 
ωρείται και η αύξηση ή μείωση του εταιρικού κεφαλαίου. 

β) Γιατην εκλογή των μελών του Διοικητικού Συμβουλί¬ 
ου και των ελεγκτών, με την επιφύλαξη των άρθρων 12 και 
14 του παρόντος καταστατικού. 

γ) Για την έγκριση των ετήσιων οικονομικών καταστά¬ 
σεων της Εταιρείας. 

δ) Για τη διάθεση των ετησίων κερδών και την έγκριση 
των αμοιβώντων μελώντου Διοικητικού Συμβουλίου. 

ε) Γ ια την απαλλαγή των μελών του Διοικητικού Συμ¬ 
βουλίου καιτων Ελεγκτών από κάθε προσωπική ευθύνη. 

στ) Γ ια την έκδοση ομολογιακού δανείου κάθε είδους, 
με την επιφύλαξη της παρ. 4 του άρθρου 9 του παρόντος 
καταστατικού. 

ζ) Γ ια τη συγχώνευση, τη διάσπαση, τη μετατροπή, την 
αναβίωση, την παράταση της διάρκειας και τη λύση της 
Εταιρείας. 

η) Γιατο διορισμό εκκαθαριστών. 

3. Κατά τα λοιπά, εφαρμόζονται οι διατάξεις του άρ¬ 
θρου 34 παρ. 2 του Κ.Ν. 2190/20, όπως ισχύουν. 

Άρθρο 24 

Σύγκληση της Γενικής Συνέλευσης 

1. Η Γ ενική Συνέλευση των μετόχων συγκαλείται από το 
Διοικητικό Συμβούλιο και συνέρχεται τακτικά στην έδρα 
της Εταιρείας τουλάχιστον μία φορά το χρόνο, το αργό¬ 
τερο μέσα σε έξι μήνες από τη λήξη κάθε εταιρικής χρή¬ 
σης. 

2. Εξαιρετικά επιτρέπεται να συνέρχεται η Γ ενική Συνέ¬ 
λευση και σε άλλο τόπο κείμενο στην ημεδαπή, μετά από 
ειδική άδεια της εποπτεύουσας Αρχής, στην οποία θα κα¬ 
θορίζονται και οι όροι υπό τους οποίους χορηγείται η 
άδεια. Η άδεια αυτή δεν απαιτείται, όταν στη συνέλευση 
παρίστανται ή αντιπροσωπεύονται μέτοχοι που εκπροσω¬ 
πούν το σύνολο του μετοχικού κεφαλαίου και κανείς μέ¬ 
τοχος δεν αντιλέγει στην πραγματοποίηση της συνεδρία¬ 
σης και στη λήψη αποφάσεων. 

3. Το Διοικητικό Συμβούλιο μπορεί να συγκαλεί σε έκτα¬ 
κτη συνεδρίαση τη Γ ενική Συνέλευση των μετόχων όταν 
το κρίνει σκόπιμο. 

4. Το Διοικητικό Συμβούλιο οφείλει να συγκαλέσειτη Γ ε¬ 
νική Συνέλευση μετά από αίτηση των ελεγκτών, εντός δέ¬ 
κα (10) ημερών από την επίδοση της αίτησης στον Πρόε- 

δρο αυτού, ορίζοντας ως αντικείμενο ημερήσιας διάτα¬ 
ξης το περιεχόμενο αυτής. 

5. Σε περίπτωση που δεν υπάρχει Διοικητικό Συμβούλιο, 
η Γενική Συνέλευση συγκαλείται α) από προσωρινό Διοι¬ 
κητικό Συμβούλιο που ορίζεται από το αρμόδιο Δικαστή¬ 
ριο σύμφωνα με το άρθρο 69 ΑΚ, ή β) αυτόκλητα και με 
την προϋπόθεση ότι παρίστανται ή εκπροσωπούνται κατά 
τη συνεδρίαση όλοι οι μέτοχοι εκπροσωπούντεςτο σύνο¬ 
λο του μετοχικού κεφαλαίου της Εταιρείας. 

Άρθρο 25 

Πρόσκληση - Ημερήσια διάταξη της Γ ενικής Συνέλευσης 

1. Η πρόσκληση της Γ ενικής Συνέλευσης, πρέπει να πε¬ 
ριλαμβάνει τουλάχιστον το οίκημα, τη χρονολογία και την 
ώρα της συνεδρίασης, καθώς και τα θέματα της ημερή¬ 
σιας διάταξης με σαφήνεια. 

2. Η Γ ενική Συνέλευση συγκαλείται με δημοσίευση σχε¬ 
τικής πρόσκλησης προς τους μετόχους της Εταιρείας, 
σύμφωνα με όσα ορίζονται παρακάτω και σύμφωνα με 
τους κανόνες δημοσιότητας που προβλέπονται στο άρ¬ 
θρο 26 παρ. 2 και 26α του Κ.Ν. 2190/20 όπως ισχύει σή¬ 
μερα. 

3. Η πρόσκληση τοιχοκολλάται σε εμφανή θέση του κα¬ 
ταστήματος της Εταιρείας και δημοσιεύεται ως εξής: 

α) Στο Τεύχος Ανωνύμων Εταιριών και Εταιριών Περιο¬ 
ρισμένης Ευθύνης της Εφημερίδας της Κυβερνήσεως, 
σύμφωνα με το άρθρο 3 του από 16.01.1930 Π.Δ. «Περί 
Δελτίου Ανωνύμων Εταιρειών». 

β) Σε μία ημερήσια πολιτική εφημερίδα που εκδίδεται 
στην Αθήνα και κατά την κρίση του Διοικητικού Συμβουλί¬ 
ου έχει ευρύτερη κυκλοφορία σε ολόκληρη τη χώρα, που 
επιλέγεται από τις εφημερίδες του άρθρου 3 του Ν.Δ. 
3757/1957, όπως ισχύει σήμερα. 

γ) Σε μια ημερήσια οικονομική εφημερίδα από εκείνες 
που πληρούν τις προϋποθέσεις του άρθρου 26 παρ. 2 
εδάφ. γ'του Ν. 2190/1920, όπως ισχύει σήμερα και σε μία 
ημερήσια πολιτική εφημερίδα που εκδίδεται στην Θεσσα¬ 
λονίκη. 

4. Η πρόσκληση αυτή δημοσιεύεται πριν από δέκα (10) 
πλήρεις ημέρες στο τεύχος ανωνύμων εταιρειών και εται¬ 
ρειών περιορισμένης ευθύνης της Εφημερίδας της Κυ¬ 
βερνήσεως και πριν από είκοσι (20) πλήρεις ημέρες στις 
παραπάνω ημερήσιες ή εβδομαδιαίες πολιτικές και οικο¬ 
νομικές εφημερίδες. Στις περιπτώσεις των επαναληπτι¬ 
κών Γ ενικών Συνελεύσεων οι παραπάνω προθεσμίες συ- 
ντέμνονται στο μισό και η πρόσκληση δημοσιεύεται και 
πάλι όπως παραπάνω. Διευκρινίζεται ότι συνυπολογίζο¬ 
νται και οι μη εργάσιμες ημέρες, ενώ η ημέρα δημοσίευ¬ 
σης της πρόσκλησης της Γ ενικής Συνέλευσης και η ημέ¬ 
ρα της συνεδρίασης της δεν συνυπολογίζονται στις πα¬ 
ραπάνω προθεσμίες. 

5. Δέκα (10) ημέρες πριν από την τακτική γενική συνέ¬ 
λευση, κάθε μέτοχος μπορεί να πάρει από τη ν Εταιρεία τις 
ετήσιες οικονομικές καταστάσεις καθώς και τις σχετικές 
εκθέσεις του Διοικητικού Συμβουλίου και των Ελεγκτών. 

Άρθρο 26 

Κατάθεση μετοχών - Αντιπροσώπευση 

1. Κάθε μετοχή παρέχει δικαίωμα μιας ψήφου στη γενι¬ 
κή συνέλευση. 

2. Οι μέτοχοι, που επιθυμούν να πάρουν μέρος στη Γ ε¬ 
νική Συνέλευση, οφείλουν να καταθέσουν τους τίτλους 
των μετοχών τους στο Ταμείο της Εταιρείας ή στο Ταμείο 


Παρακαταθηκών και Δανείων ή σε οποιαδήποτε Τράπεζα 
στην Ελλάδα, τουλάχιστον πέντε (5) ολόκληρες ημέρες 
πριν από εκείνη, για την οποία ορίστηκε η συνεδρίαση της 
συνέλευσης, με την επιφύλαξη των διατάξεων του άρ¬ 
θρου 7 παράγραφος 5 του παρόντος καταστατικού. 

3. Οι μέτοχοι που έχουν δικαίωμα συμμετοχής στη Γ ενι¬ 
κή Συνέλευση μπορούν να αντιπροσωπευθούν σ’ αυτή 
από πρόσωπο που έχει εξουσιοδοτηθεί νόμιμα. 

4. Οι αποδείξεις κατάθεσης των μετοχών, καθώς και τα 
έγγραφα νομιμοποίησης αντιπροσώπων των μετόχων, 
πρέπει να κατατίθενται στην εταιρεία τουλάχιστο πέντε 
(5) ολόκληρες ημέρες πριν από την συνεδρίαση της Γ ενι¬ 
κής Συνέλευσης, με την επιφύλαξη των διατάξεωντου άρ¬ 
θρου 7 παράγραφος 5 του παρόντος καταστατικού. 

5. Μέτοχοιπου δεν έχουν συμμορφωθεί με τις διατάξεις 
των παραγράφων 1 και 3 του άρθρου αυτού, μπορούν να 
πάρουν μέρος στη Γενική Συνέλευση μόνο μετά από 
άδεια της Γ ενικής Συνέλευσης. 

6. Το Δημόσιον παρίσταται στη Γενική Συνέλευση εκ¬ 
προσωπούμενο από τον Υπουργό Οικονομικών ή αντι¬ 
πρόσωπο του, που έχει εξουσιοδοτηθεί από αυτόν εγ- 
γράφως. Στη Γ ενική Συνέλευση δύνανται να παρίστανται 
χωρίς δικαίωμα ψήφου και οι εποπτεύοντες την Εταιρεία 
Υπουργοί ή εξουσιοδοτημένος εγγράφως αντιπρόσωπος 
τους. Ειδικά για την εκλογή των μελών του Διοικητικού 
Συμβουλίου, η εκπροσώπηση του Ελληνικού Δημοσίου 
ως μετόχου στην Γενική Συνέλευση γίνεται από τους 
Υπουργούς Εθνικής Οικονομίας, Οικονομικών και τους 
εποπτεύοντες Υπουργούς ή το εξουσιοδοτημένο από αυ¬ 
τούς όργανο. 

Άρθρο 27 

Πίνακας των μετόχων που έχουν δικαίωμα ψήφου 

1. Σαράντα οκτώ (48) ώρες πριν από κάθε Γ ενική Συνέ¬ 
λευση τοιχοκολλάται σε εμφανή θέση του καταστήματος 
της Εταιρείας, νόμιμα συνταγμένος πίνακας των μετόχων 
που έχουν δικαίωμα ψήφου στη Γ ενική Συνέλευση. 

2. Ο πίνακας αυτός πρέπει να περιέχει όλα τα στοιχεία 
που αξιώνει ο νόμος, όπως τις ενδείξεις των τυχόν αντι¬ 
προσώπων των μετόχων, τον αριθμό των μετοχών και ψή¬ 
φων του καθένα και τις διευθύνσεις των μετόχων και των 
αντιπροσώπων τους. 

3. Αν κάποιος μέτοχος έχει αντιρρήσεις κατά του πίνα¬ 
κα των μετόχων μπορεί να τις υποβάλει μόνο στην αρχή 
της συνεδρίασης της Γενικής Συνέλευσης και πριν από 
την έναρξη της συζήτησης των γραμμένων στην ημερή¬ 
σια διάταξη θεμάτων, διαφορετικά αυτές είναι απαράδε¬ 
κτες. 

Άρθρο 28 

Συνήθης απαρτία και πλειοψηφία 
της Γ ενικής Συνέλευσης 

1. Η Γ ενική Συνέλευση βρίσκεται σε απαρτία και συνε¬ 
δριάζει έγκυρα επίτων θεμάτων της ημερήσιας διάταξης, 
αν εκπροσωπείται σ’ αυτή τουλάχιστον το πενήντα ένα 
τοις εκατό (51 %) του μετοχικού κεφαλαίου που έχει κατα¬ 
βληθεί. 

2. Εάν δεν επιτευχθεί η απαρτία της προηγούμενης πα¬ 
ραγράφου στην πρώτη συνεδρίαση, η Γενική Συνέλευση 
προσκαλείται και συνέρχεται σε επαναληπτική συνεδρίαση 
μέσα σε είκοσι (20) ημέρες από τη ματαιωθείσα συνεδρία¬ 
ση και ύστερα από πρόσκληση πριν δέκα (10) τουλάχιστον 
ημέρες, οποιοδήποτε και αν είναι το τμήμα του καταβεβλη¬ 
μένου μετοχικού κεφαλαίου που εκπροσωπείται κατ’ αυτήν. 

3. Όλες οι αποφάσεις της Γενικής Συνέλευσης λαμβά- 
νονται με απόλυτη πλειοψηφίατων ψήφων που εκπροσω¬ 
πούνται στη συνέλευση. 

Άρθρο 29 

Εξαιρετική απαρτία και πλειοψηφία 
της Γενικής Συνέλευσης 

1. Εξαιρετικά η Γ ενική Συνέλευση βρίσκεται σε απαρτία 
και συνεδριάζει έγκυρα επί των θεμάτων της ημερήσιας 
διάταξης αν εκπροσωπούνται σ’ αυτή τουλάχιστον τα δύο 
τρίτα (2/3) του μετοχικού κεφαλαίου που έχει καταβληθεί, 
όταν πρόκειται για αποφάσεις που αφορούν: 

α) μεταβολή της εθνικότητας της Εταιρείας. 

β) μεταβολή του αντικειμένου της επιχείρησης της Εται¬ 
ρείας. 

γ) επαύξηση των υποχρεώσεων των μετόχων. 

δ) αύξηση του μετοχικού κεφαλαίου με εξαίρεση τις αυ¬ 
ξήσεις του άρθρου 8 παράγραφος 2 και 3 του παρόντος 
καταστατικού ή τις αυξήσεις που επιβάλλονται από δια¬ 
τάξεις νόμων ή που γίνονται με κεφαλαιοποίηση αποθε- 
ματικών. 

ε) μείωση του μετοχικού κεφαλαίου. 

στ) έκδοση δανείου με ομολογίες, μετηνεπιφύλαξητων 
όσων ορίζονται στο άρθρο 9 παρ. 4 του παρόντος κατα¬ 
στατικού. 

ζ) μεταβολή του τρόπου διάθεσης των κερδών. 

η) συγχώνευση, διάσπαση, μετατροπή, αναβίωση πα¬ 
ράταση διάρκειας ή διάλυση της Εταιρείας. 

θ) παροχή ή ανανέωση εξουσίας προς το Διοικητικό 
Συμβούλιο για αύξηση του μετοχικού κεφαλαίου ή έκδο¬ 
ση ομολογιακού δανείου, σύμφωνα με το άρθρο 8 παρ. 2 
και 3 και το άρθρο 9 παρ. 4 του παρόντος καταστατικού. 

ι) σε κάθε άλλη περίπτωση κατά την οποία ο νόμος ή το 
καταστατικό αυτό ορίζουν ότι για τη λήψη ορισμένης από¬ 
φασης από τη Γ ενική Συνέλευση απαιτείται η ειδική αυξη¬ 
μένη απαρτία της παρούσης παραγράφου. 

2. Εάν δεν επιτευχθεί η απαρτία της προηγούμενης πα¬ 
ραγράφου στην πρώτη συνεδρίαση, Γενική Συνέλευση 
προσκαλείται και συνέρχεται σε επαναληπτική συνεδρία¬ 
ση μέσα σε είκοσι (20) ημέρες από τη ματαιωθείσα συνε¬ 
δρίαση και ύστερα από πρόσκληση πριν δέκα (10) τουλά¬ 
χιστον ημέρες. Στην περίπτωση αυτή, η Γ ενική Συνέλευση 
βρίσκεται σε απαρτία και συνεδριάζει έγκυρα επί των θε¬ 
μάτων της αρχικής ημερήσιας διάταξης, όταν σ’ αυτή εκ¬ 
προσωπείται τουλάχιστο το ένα δεύτερο (1/2) του μετοχι¬ 
κού κεφαλαίου που έχει καταβληθεί. 

3. Σε περίπτωση που και πάλι δεν επιτευχθεί η απαιτού- 
μενη απαρτία, η Γενική Συνέλευση προσκαλείται και συ¬ 
νέρχεται σε δεύτερη επαναληπτική συνεδρίαση σύμφω¬ 
να με την παραπάνω παρ. 2, βρίσκεται δε σε απαρτία και 
συνεδριάζει έγκυρα επί των θεμάτων της αρχικής ημερή¬ 
σιας διάταξης, όταν σ’ αυτή εκπροσωπείται τουλάχιστο 
το ένα τρίτο (1/3) του μετοχικού κεφαλαίου που έχει κα¬ 
ταβληθεί. 

4. Όλες οι αποφάσεις για θέματα της παραγράφου 1 
του παρόντος άρθρου λαμβάνονται με πλειοψηφία των 
δύο τρίτων (2/3) των ψήφων που εκπροσωπούνται στη Γ ε¬ 
νική Συνέλευση. 

Άρθρο 30 

Πρόεδρος και Γ ραμματέας της Γ ενικής Συνέλευσης 

1. Στη Γ ενική Συνέλευση προεδρεύει προσωρινά ο Πρό¬ 
εδρος του Διοικητικού Συμβουλίου ή όταν κωλύεται αυ¬ 


τός ο αναπληρωτής του ή πρόσωπο, μέτοχος ή μη, που 
έχει οριστεί σχετικά με απόφαση του Διοικητικού Συμ¬ 
βουλίου. Χρέη γραμματέα εκτελεί προσωρινά αυτός που 
ορίζεται από τον προσωρινό Πρόεδρο της Γ ενικής Συνέ¬ 
λευσης. 

2. Αφού εγκριθεί ο κατάλογος των μετόχων που έχουν 
δικαίωμα ψήφου, η συνέλευση προχωρεί στην εκλογή του 
Προέδρου της και ενός γραμματέα που εκτελεί και χρέη 
ψηφοσυλλέκτη. 

Άρθρο 31 

Θέματα συζήτησης και πρακτικά 
της Γενικής Συνέλευσης 

1. Οι συζητήσεις και οι αποφάσεις της Γ ενικής Συνέλευ¬ 
σης περιορίζονται στα θέματα που αναγράφονται στην 
ημερήσια διάταξη. 

2. Για τα θέματα που συζητούνται και αποφασίζονται 
στη Γενική Συνέλευση τηρούνται πρακτικά και υπογρά¬ 
φονται από τον Πρόεδρο και τον Γραμματέατης. 

3. Τα αντίγραφα και τα αποσπάσματα των πρακτικών 
της Γ ενικής Συνέλευσης επικυρώνονται από τον Πρόεδρο 
του Διοικητικού Συμβουλίου ή τον νόμιμο αναπληρωτή 
του. 

4. Εάν στη Γ ενική Συνέλευση παρίσταται ένας μέτοχος, 
την Συνέλευση παρακολουθεί αντιπρόσωπος του Υπουρ¬ 
γού Εμπορίου ή Συμβολαιογράφος της έδρας της εται¬ 
ρείας, ο οποίος προσυπογράφει τα πρακτικά της Γ ενικής 
Συνέλευσης. 

Άρθρο 32 

Απαλλαγή των μελών του Διοικητικού Συμβούλου 
και των ελεγκτών από ευθύνη αποζημίωσης 

Μετά την έγκριση των ετήσιων οικονομικών καταστάσε¬ 
ων, η Γενική Συνέλευση με ειδική ψηφοφορία που ενερ- 
γείται με ονομαστική κλήση, αποφαίνεται για την απαλλα¬ 
γή των μελών του Διοικητικού Συμβουλίου και των ελε¬ 
γκτών από την ευθύνη για αποζημίωση. Τα μέλη του 
Διοικητικού Συμβουλίου και οι υπάλληλοι της Εταιρείας 
ψηφίζουν μόνο με τις μετοχές τους. Η απαλλαγή του Δι¬ 
οικητικού Συμβουλίου είναι ανίσχυρη στις περιπτώσεις 
του άρθρου 22α του Κ.Ν. 2190/20. 

Άρθρο 33 

Δικαιώματα της μειοψηφίας 

1. Σε περίπτωση αίτησης μετόχων που εκπροσωπούντο 
ένα εικοστό (1/20) του μετοχικού κεφαλαίου που έχει κα¬ 
ταβληθεί, το Διοικητικό Συμβούλιο είναι υποχρεωμένο να 
συγκαλεί έκτακτη Γ ενική Συνέλευση των μετόχων, ορίζο¬ 
ντας ημέρα συνεδρίασης της, που να μην απέχει περισ¬ 
σότερο από τριάντα (30) ημέρες από την ημέρα που επι- 
δόθηκε η αίτηση στον Πρόεδρο του Διοικητικού Συμβου¬ 
λίου. Στην αίτηση πρέπει να προσδιορίζεται με ακρίβεια 
το αντικείμενο της ημερήσιας διάταξης. 

2. Με αίτηση μετόχου ή μετόχων που εκπροσωπούντο 
ένα εικοστό (1/20) του καταβεβλημένου μετοχικού κεφα¬ 
λαίου, ο Πρόεδρος της Γενικής Συνέλευσης είναι υπο¬ 
χρεωμένος να αναβάλει για μία φορά μόνο τη λήψη απο¬ 
φάσεων από τη Γ ενική Συνέλευση, τακτική ή έκτακτη, για 
όλα ή ορισμένα θέματα, ορίζοντας ημέρα συνέχισης της 
συνεδρίασης αυτήν που ορίζεται στην αίτηση των μετό¬ 
χων, η οποία όμως δεν μπορεί να απέχει περισσότερο από 
τριάντα (30) ημέρες από την ημέρα της αναβολής. Η μετ’ 
αναβολή Γ ενική Συνέλευση αποτελεί συνέχιση της προη¬ 
γούμενης και δεν απαιτείται η επανάληψη των διατυπώ- 

σεων δημοσιότητας, σε αυτήν μπορούν δε να μετάσχουν 
και νέοι μέτοχοι, τηρουμένωντων διατάξεωντων άρθρων 
27 παρ. 2 και 28 του Κ.Ν. 2190/20, όπως ισχύει και του πα¬ 
ρόντος καταστατικού. 

3. Σε περίπτωση αίτησης μετόχωνπου εκπροσωπούντο 
ένα εικοστό (1/20) του μετοχικού κεφαλαίου που έχει κα¬ 
ταβληθεί, η οποία πρέπει να υποβληθεί στην Εταιρεία πέ¬ 
ντε (5) ολόκληρες ημέρες πριν από την τακτική Γενική Συ¬ 
νέλευση, το Διοικητικό Συμβούλιο είναι υποχρεωμένο: 

α) Να ανακοινώσει στη Γενική Συνέλευση τα ποσά που 
μέσα στην τελευταία διετία καταβλήθηκαν για οποιαδή¬ 
ποτε αιτία από την Εταιρεία σε μέλη του Διοικητικού Συμ¬ 
βουλίου ή στους Διευθυντές ή άλλους υπαλλήλους της, 
καθώς και κάθε άλλη παροχή στα πρόσωπα αυτά ή κάθε 
άλλη σύμβαση της Εταιρείας πού καταρτίσθηκε για οποι¬ 
αδήποτε αιτία με τα ίδια πρόσωπα. 

β) Να παρέχει τις συγκεκριμένες πληροφορίες που του 
ζητούνται σχετικά με τις υποθέσειςτης Εταιρείας, στο μέ¬ 
τρο που αυτές είναι χρήσιμες για την πραγματική εκτίμη¬ 
ση των θεμάτων της ημερήσιας διάταξης. Το Διοικητικό 
Συμβούλιο μπορεί να αρνηθεί να δώσει τις πληροφορίες 
που του ζητούνται για αποχρώνταλόγο αναγράφοντας τη 
σχετική αιτιολογία στο πρακτικό. 

4. Σε περίπτωση αίτησης μετόχωνπου εκπροσωπούντο 
ένα τρίτο (1/3) του μετοχικού κεφαλαίου που έχει κατα¬ 
βληθεί, η οποία υποβάλλεται στην Εταιρεία μέσα στην 
προθεσμία της προηγούμενης παραγράφου και εφ’ όσον 
οι μέτοχοι αυτοί δεν εκπροσωπούνται στο Διοικητικό 
Συμβούλιο, το τελευταίο έχει υποχρέωση να δώσει σ’ αυ¬ 
τούς κατά τη Γ ενική Συνέλευση, ή αν προτιμά πριν από αυ¬ 
τή σε εκπρόσωπο τους, πληροφορίες σχετικά με την πο¬ 
ρεία των εταιρικών υποθέσεων και την περιουσιακή κατά¬ 
σταση της Εταιρείας. Το Διοικητικό Συμβούλιο μπορεί να 
αρνηθεί να δώσει τις πληροφορίες που του ζητούνται για 
αποχρώντα ουσιώδη λόγο αναγράφοντας τη σχετική αι¬ 
τιολογία στα πρακτικά. 

5. Στις περιπτώσεις του δεύτερου εδαφίου της παρ. 3 
και σ’ αυτήν της παρ. 4 του άρθρου αυτού οποιαδήποτε 
αμφισβήτηση σχετικά με το βάσιμο ή μη της αιτιολογίας 
άρνησης παροχής πληροφοριών, επιλύεται από το αρμό¬ 
διο Μονομελές Πρωτοδικείο της έδρας της Εταιρείας με 
τη διαδικασία των ασφαλιστικών μέτρων. Μετην ίδια από¬ 
φαση, το Δικαστήριο υποχρεώνει και την Εταιρεία να πα¬ 
ράσχει τις πληροφορίες που αρνήθηκε. 

6. Σε περίπτωση αίτησης μετόχωνπου εκπροσωπούντο 
ένα εικοστό (1/20) του μετοχικού κεφαλαίου που έχει κα¬ 
ταβληθεί, η λήψη απόφασης για οποιοδήποτε θέμα της 
ημερήσιας διάταξης της Γενικής Συνέλευσης γίνεται με 
ονομαστική κλήση. 

7. Οι μέτοχοι που ασκούντο δικαιώματα των παραπάνω 
παρ. 1 έως και 6 του άρθρου αυτού, οφείλουν να έχουν κα¬ 
ταθέσει σύμφωνα με το άρθρο 26 του παρόντος κατα¬ 
στατικού τις μετοχές που τους παρέχουν τα δικαιώματα 
αυτά και να τις διατηρούν έτσι από τη χρονολογία της επί¬ 
δοσης της αίτησης τους και α) Στις περιπτώσεις των πα¬ 
ραγράφων 1 και 4 του παρόντος άρθρου μέχρι την ημέρα 
της συνεδρίασης της Γενικής Συνέλευσης, β) Στις περι¬ 
πτώσεις της παραγράφου 5 του παρόντος άρθρου μέχρι 
την έκδοση της απόφασης του αρμόδιου δικαστηρίου. 

8. Μέτοχοι της Εταιρείας που εκπροσωπούν τουλάχι¬ 
στο το ένα εικοστό (1/20) του μετοχικού κεφαλαίου που 
έχει καταβληθεί, έχουν δικαίωμα να ζητήσουν έλεγχο της 
Εταιρείας από το αρμόδιο Δικαστήριο της περιφέρειας 


στην οποία εδρεύει η Εταιρεία. Σε περίπτωση που η Εται¬ 
ρεία έχει προσλάβει για την άσκηση του ελέγχου της ορ¬ 
κωτούς ελεγκτές εγγεγραμμένους στο Μητρώο Ορκω¬ 
τών Ελεγκτών σύμφωνα με το άρθρο 75 του Ν. 1969/91, 
το Π.Δ. 226/92 και το Π.Δ. 227/92, το δικαίωμα αυτό έχουν 
μέτοχοι που εκπροσωπούν τουλάχιστο το 1/10 του μετο¬ 
χικού κεφαλαίου. Ο έλεγχος διατάζεται, αν πιθανολογεί¬ 
ται ότι με τις πράξεις που καταγγέλλονται παραβιάζονται 
οι διατάξεις των νόμων ή του καταστατικού αυτού ή των 
αποφάσεων της Γενικής Συνέλευσης. Οι πράξεις που κα¬ 
ταγγέλλονται πρέπει να έχουν γίνει σε χρόνο που δεν 
υπερβαίνει τη διετία από την χρονολογία έγκρισης των 
ετήσιων οικονομικών καταστάσεων μέσα στην οποία τε- 
λέστηκαν. 

9. Μέτοχοι της Εταιρείας που εκπροσωπούντο ένα τρί¬ 
το (1/3) του μετοχικού κεφαλαίου που έχει καταβληθεί, 
έχουντο δικαίωμα να ζητήσουν έλεγχο της Εταιρείας από 
το κατά την προηγούμενη παράγραφο αρμόδιο δικαστή¬ 
ριο, εφόσον από την όλη πορεία των εταιρικών υποθέσε¬ 
ων γίνεται πιστευτό ότι η διοίκηση των εταιρικών υποθέ¬ 
σεων δεν ασκείται όπως επιβάλλει η χρηστή και συνετή 
διαχείριση. Η διάταξη αυτή δεν εφαρμόζεται όσες φορές 
η μειοψηφία που ζητά τον έλεγχο εκπροσωπείται στο Δι¬ 
οικητικό Συμβούλιο της Εταιρείας. 

10. Οι μέτοχοι που ασκούντο δικαιωμάτων παραπάνω 
παραγράφων 8 και 9, πρέπει να διατηρούν κατατεθειμέ¬ 
νες τις μετοχές που τους παρέχουν το δικαίωμα αυτό στο 
Ταμείο Παρακαταθηκών και Δανείων, στην Τράπεζα της 
Ελλάδας ή σε οποιαδήποτε άλλη αναγνωρισμένη Ελληνι¬ 
κή Τράπεζα, μέχρι να εκδοθεί απόφαση, πάντα όμως για 
χρονικό διάστημα όχι μικρότερο των τριάντα (30) ημερών 
από την υποβολή της αίτησης. 

Άρθρο 34 

Καθολική Γ ενική Συνέλευση 

1. Είναι δυνατή η έγκυρη σύγκληση και συνεδρίαση της 
Γ ενικής Συνέλευσης των μετόχων χωρίς την τήρηση των 
διατυπώσεων δημοσιότητας που αναφέρονται παραπά¬ 
νω, εφ’ όσον κατά τη συνεδρίαση της Γενικής Συνέλευσης 
παρασταθούν ή αντιπροσωπευθούν νόμιμα όλοι οι μέτο¬ 
χοι που εκπροσωπούν το σύνολο του μετοχικού κεφαλαί¬ 
ου, της Εταιρείας και κανείς από αυτούς δεν αντιλέξει 
στην πραγματοποίηση της και στην λήψη των αποφάσε¬ 
ων. 

2. Σε κάθε περίπτωση, εφ’ όσον πρόκειται για σύγκληση 
της τακτικής Γενικής Συνέλευσης, πρέπει να δημοσιεύο¬ 
νται σύμφωνα με το νόμο και το καταστατικό οι ετήσιες οι¬ 
κονομικές καταστάσεις. 

ΚΕΦΑΛΑΙΟ Δ' - ΕΛΕΓΧΟΣ 

Άρθρο 35 

Ελεγκτές 

1. Προκειμένου να ληφθεί έγκυρα απόφαση από τη Γ ε¬ 
νική Συνέλευση σχετικά με τους ετήσιους λογαριασμούς 
(ετήσιες οικονομικές καταστάσεις), αυτοί θα πρέπει να 
έχουν ελεγχθεί προηγούμενα σύμφωνα με όσα ορίζονται 
στο άρθρο αυτό. 

2. Η τακτική Γ ενική Συνέλευση επιλέγει πάντοτε δύο τα¬ 
κτικούς και δύο αναπληρωματικούς ελεγκτές κάθε χρόνο 
ορίζοντας και την αμοιβή τους. Οι ελεγκτές πρέπει να εί¬ 
ναι ορκωτοί ελεγκτές εγγεγραμμένοι στο Μητρώο Ορκω¬ 
τών Ελεγκτών σύμφωνα με το άρθρο 75 του Ν. 1969/91, 
το Π.Δ. 226/92 και το Π.Δ. 227/92. 

3. Μέσα σε πέντε (5) ημέρες από τη συνεδρίαση της Γε¬ 
νικής Συνέλευσης που όρισε τους ελεγκτές πρέπει να γί¬ 
νει από την Εταιρεία ανακοίνωση προς αυτούς του διορι¬ 
σμού τους, σε περίπτωση δε που δεν αποποιηθούντο διο¬ 
ρισμό αυτό μέσα σε προθεσμία πέντε (5) ημερών, 
θεωρούνται ότι έχουν αποδεχθεί το διορισμό τους και 
έχουν όλες τις ευθύνες και υποχρεώσεις του άρθρου 37 
του Κ.Ν. 2190/1920, όπως ισχύει. 

4. Η έκθεση των ελεγκτών εκτός από τις πληροφορίες 
που ορίζονται στην παράγραφο 1 του άρθρου 37του Κ.Ν. 
2190/1920, οφείλει επίσης να αναφέρει: 

α) Αν το προσάρτημα περιλαμβάνει τις πληροφορίες 
των παραγράφων 1 και 2 του άρθρου 43α του Κ.Ν. 
2190/20 όπως αντικαταστάθηκε και ισχύει. 

β) Αν έγινε επαλήθευση της συμφωνίας που αναφέρεται 
στην περίπτωση γ της παραγράφου 3 του άρθρου 43α του 
Κ.Ν. 2190/1920, οφείλουν να επαληθεύσουν και τη συμ¬ 
φωνία του περιεχομένου της έκθεσης του Διοικητικού 
Συμβουλίου με τις σχετικές οικονομικές καταστάσεις. Για 
το σκοπό αυτό η έκθεση πρέπει να έχει τεθεί υπόψη τους 
τουλάχιστο τριάντα (30) ημέρες πριν από τη Γενική Συνέ¬ 
λευση. 

ΚΕΦΑΛΑΙΟ Ε' 

ΕΤΗΣΙΟΙ ΛΟΓΑΡΙΑΣΜΟΙ (ΕΤΗΣΙΕΣ ΟΙΚΟΝΟΜΙΚΕΣ 
ΚΑΤΑΣΤΑΣΕΙΣ) -ΚΕΡΔΟΖΗΜΙΕΣ 

Άρθρο 36 

Ετήσιοι Λογαριασμοί (Ετήσιες οικονομικές καταστάσεις) 

1. Στο τέλος κάθε εταιρικής χρήσης το Διοικητικό Συμ¬ 
βούλιο καταρτίζει τις ετήσιες οικονομικές καταστάσεις 
και την έκθεση διαχείρισης, πάντοτε σύμφωνα με το νόμο 
και ειδικότερα συμφωνάμε τις διατάξεις των άρθρων 42α, 
42β, 42γ, 42δ, 42ε, 43,43α, 43βτου Κ.Ν. 2190/1920, όπως 
αυτά αντικαταστάθηκαν ή συμπληρώθηκαν και ισχύουν 
σήμερα. 

2. Οι ετήσιες οικονομικές καταστάσεις πρέπει να εμφα¬ 
νίζουν με απόλυτη σαφήνεια την πραγματική εικόνα της 
περιουσιακής διάρθρωσης, της χρηματοοικονομικής θέ¬ 
σης και των αποτελεσμάτων χρήσης της Εταιρείας. 

3. Ειδικότερα το Διοικητικό Συμβούλιο υποχρεούται να 
συντάξει σύμφωνα με τις παραπάνω διατάξεις: 

α) τον ισολογισμό, 

β) τον λογαριασμό «αποτελέσματα χρήσης», 
γ) «πίνακα διαθέσεως αποτελεσμάτων» και 
δ) το προσάρτημα. 

Άρθρο 37 

Θεώρηση 

1. Για να ληφθεί από τη Γ ενική Συνέλευση έγκυρη από¬ 
φαση πάνω στις οικονομικές καταστάσεις της Εταιρείας 
που έχουν εγκριθεί από το Διοικητικό Συμβούλιο πρέπει 
να έχουν υπογράφει από τρία διαφορετικά πρόσωπα, δη¬ 
λαδή από: 

α) τον Πρόεδρο του Διοικητικού Συμβουλίου ή τον ανα¬ 
πληρωτή του, 

β) τονΔιευθύνοντα Σύμβουλο και σε περίπτωση που δεν 
υπάρχει τέτοιος σύμβουλος ή η ιδιότητα του συμπίπτει με 
εκείνη των ανωτέρω προσώπων, από ένα μέλος του Διοι¬ 
κητικού Συμβουλίου που ορίζεται από αυτό, και 
γ) τον υπεύθυνο για την διεύθυνση του λογιστηρίου της 
Εταιρείας. 

2. Οι παραπάνω σε περίπτωση διαφωνίας από πλευράς 
νομιμότητας του τρόπου κατάρτισης των ετήσιων οικονο¬ 


μικών καταστάσεων οφείλουν να εκθέσουν έγγραφα τις 
αντιρρήσεις τους στη Γ ενική Συνέλευση. 

Άρθρο 38 

Έκθεση Διαχείρισης 

1. Η έκθεση διαχείρισης του Διοικητικού Συμβουλίου 
προς τηντακτική Γ ενική Συνέλευση πρέπει να παρέχει σα¬ 
φή και πραγματική εικόνα της εξέλιξης των εργασιών και 
της οικονομικής θέσης της Εταιρείας, καθώς και πληρο¬ 
φορίες για την προβλεπόμενη πορεία της Εταιρείας και 
για τις δραστηριότητες της στον τομέα της έρευνας και 
ανάπτυξης, όπως και τα οριζόμενα στο εδάφιο β της πα¬ 
ραγράφου 3 του άρθρου 43α του Κ.Ν. 2190/1920 όπως 
αντικαταστάθηκε και ισχύει. 

2. Επίσης στην έκθεση αυτή πρέπει να αναφέρεται και 
κάθε άλλο σημαντικό γεγονός που έχει συμβεί μέσα στο 
χρονικό διάστημα από τη λήξη της χρήσης μέχρι την ημέ¬ 
ρα υποβολής της έκθεσης. 

Άρθρο 39 
Δημοσιότητα 

1. Οι ετήσιες οικονομικές καταστάσεις υποβάλλονται 
στις διατυπώσεις δημοσιότητας των παραγράφων 1 και 5 
του άρθρου 43 βτου Κ.Ν. 2190/1920, όπως ισχύει, με τη 
μορφή και το περιεχόμενο με βάση το οποίο ο ελεγκτής ή 
οι ελεγκτές της Εταιρείας έχουν συντάξει την έκθεση 
ελέγχου τους. Αν οι ελεγκτές έχουν παρατηρήσεις ή αρ- 
νούνται την έκφραση γνώμης τότε το γεγονός αυτό πρέ¬ 
πει να αναφέρεται και να αιτιολογείται στις δημοσιευόμε¬ 
νες οικονομικές καταστάσεις, εκτός αν αυτό προκύπτει 
από το δημοσιευόμενο σχετικό πιστοποιητικό ελέγχου. 

2. Αντίγραφα των ετήσιων οικονομικών καταστάσεων με 
τις σχετικές εκθέσειςτου Διοικητικού Συμβουλίου και των 
ελεγκτών, υποβάλλονται από την Εταιρεία στην αρμόδια 
εποπτεύουσα αρχή είκοσι (20) τουλάχιστο ημέρες πριν 
από τη Γ ενική Συνέλευση. 

3. Ο ισολογισμός της Εταιρείας, ο λογαριασμός αποτε¬ 
λέσματα χρήσεως και ο πίνακας διαθέσεως αποτελεσμά¬ 
των μαζί με το σχετικό πιστοποιητικό ελέγχου, όταν προ- 
βλέπεται ο έλεγχος από ορκωτούς ελεγκτές, δημοσιεύο¬ 
νται όπως ορίζεται στην επόμενη παράγραφο. 

4. Το Διοικητικό Συμβούλιο της Εταιρείας οφείλει να δη¬ 
μοσιεύει τα έγγραφα της προηγούμενης παραγράφου 3 
στο σύνολο τους είκοσι (20) τουλάχιστον ημέρες πριν από 
συνεδρίαση της Γενικής Συνέλευσης: 

α) Σε μία ημερήσια πολιτική εφημερίδα που πληροί τις 
προϋποθέσεις του άρθρου 3 του Ν.Δ. 3757/1957, όπως 
αυτό ισχύει, η οποία εκδίδεται στην Αθήνα και έχει ευρύ¬ 
τερη κυκλοφορία σε ολόκληρη τη χώρα κατά την κρίση 
του Διοικητικού Συμβουλίου. 

β) Σε μία ημερήσια οικονομική εφημερίδα που πληροί 
τις προϋποθέσεις της παραγράφου 2 του άρθρου 26 του 
Κ.Ν. 2190/1920 όπως ισχύει σήμερα. 

Οι ημερήσιες ή εβδομαδιαίες τουλάχιστον εφημερίδες 
πρέπει να εμπίπτουν στα κριτήρια του άρθρου 1 του ν.δ. 
1263/1972 και του άρθρου 2 του Ν. 4286/1963, αντίστοι¬ 
χα, όπως αυτοί ισχύουν και να κυκλοφορούν ανελλιπώς 
για τρία (3) τουλάχιστον χρόνια. 

γ) Σε μια εφημερίδα ημερήσια ή εβδομαδιαία από εκεί¬ 
νες πού εκδίδονται στην πρωτεύουσα του Νομού Θεσσα¬ 
λονίκης. Η εφημερίδα αυτή πρέπει να εμπίπτει στα κριτή¬ 
ρια του άρθρου 1 του ν.δ. 1263/1972 και του άρθρου 2του 
νόμου 4286/1963 αντιστοίχως όπως αυτοί ισχύουν και να 

κυκλοφορούν ανελλιπώς για τρία (3) τουλάχιστον χρόνια. 

δ) Με επιμέλεια της αρμόδιας υπηρεσίας σύμφωνα με 
το άρθρο 7β παρ 1 περ. β’ του Κ.Ν. 2190/20, στο τεύχος 
ΑΕ και ΕΠΕτης Εφημερίδας της Κυβερνήσεως. 

5. Μέσα σε είκοσι (20) ημέρες από την έγκριση των οι¬ 
κονομικών καταστάσεων από την τακτική Γενική Συνέλευ¬ 
ση, μαζί με το επικυρωμένο αντίγραφο των πρακτικών 
της, που προβλέπεται από την παράγραφο 2 του άρθρου 
26α'του Κ.Ν. 2190/1920, υποβάλλεται στην αρμόδια Νο¬ 
μαρχία και αντίτυπο των εγκεκριμένων οικονομικών κατα¬ 
στάσεων. 

Άρθρο 40 
Εταιρική χρήση 

Η εταιρική χρήση είναι δωδεκάμηνης διάρκειας και αρ¬ 
χίζει την πρώτη (1) Ιανουάριου και λήγει την τριακοστή 
πρώτη (31) Δεκεμβρίου κάθε έτους. 

Άρθρο 41 
Διάθεση κερδών 

Με την επιφύλαξη των διατάξεων του άρθρου 44α του 
Κ.Ν. 2190/1920 όπως τροποποιήθηκε και ισχύει, η διάθε¬ 
ση των καθαρών κερδών της Εταιρείας γίνεται με τον ακό¬ 
λουθο τρόπο: 

α) Προηγείται η διάθεση του ποσοστού για το σχηματι¬ 
σμό του τακτικού αποθεματικού, όπως ορίζει ο νόμος δη¬ 
λαδή για το σκοπό αυτό αφαιρείται τουλάχιστο το ένα ει¬ 
κοστό (1/20) των καθαρών κερδών. Σύμφωνα με το νόμο 
η αφαίρεση αυτή παύει να είναι υποχρεωτική όταν αυτό 
φτάσει σε ποσό ίσο τουλάχιστον με το ένα τρίτο (1/3) του 
εταιρικού κεφαλαίου. 

β) Ακολουθεί η διάθεση του ποσού που απαιτείται για 
την καταβολή του πρώτου μερίσματος δηλαδή ποσοστού 
έξιτοις εκατό (6%) τουλάχιστον του μετοχικού κεφαλαίου 
που έχει καταβληθεί, σε συνδυασμό και με την επιφύλαξη 
των διατάξεωντου άρθρο 3 του α.ν. 148/1967, όπως αυτό 
τροποποιήθηκε από το άρθρο 1 του Ν. 876/1979. 

γ) Το υπόλοιπο των καθαρών κερδών διατίθεται ελεύ¬ 
θερα απάτη Γ ενική Συνέλευση με απόφαση της σύμφωνα 
με αυτό το καταστατικό. 

ΚΕΦΑΛΑΙΟ ΣΤ. ΔΙΑΛΥΣΗ - ΕΚΚΑΘΑΡΙΣΗ 

Άρθρο 42 

Λόγοι Λύσης της Εταιρείας 

1. Η Εταιρεία λύεται: α) Μόλις περάσει ο χρόνος διάρ¬ 
κειας της, εκτός αν προηγουμένως αποφασιστεί από τη 
Γενική Συνέλευση η παράταση της διάρκειάς της, β) Με 
απόφαση της Γενικής Συνέλευσης που λαμβάνεται κατά 
τις διατάξεις των άρθρων 29 παρ. 3 και 31 παρ. 2 του Κ.Ν. 
2190/20, όπως ισχύει σήμερα, γ) Όταν τυχόν κηρυχθεί η 
Εταιρεία σε κατάσταση πτώχευσης και δ) Σε περίπτωση 
ανάκλησης της άδειας σύστασης της Εταιρείας. 

2. Η συγκέντρωση όλων των μετοχών σε ένα πρόσωπο 
δεν αποτελεί λόγο λύσεως της Εταιρείας. 

3. Σε περίπτωση που το σύνολο των ιδίων κεφαλαίων 
της Εταιρείας, όπως προσδιορίζονται στο υπόδειγμα ισο¬ 
λογισμού που προβλέπεται από το άρθρο 42γ του Κ.Ν. 
2190/1920, όπως ισχύει σήμερα, μειωθεί περισσότερο 
από το μισό του μετοχικού κεφαλαίου που έχει καταβλη¬ 
θεί, το Διοικητικό Συμβούλιο έχει την υποχρέωση να συ- 
γκαλέσει γενική συνέλευση μέσα σε προθεσμία έξι (6) μη¬ 
νών από τη λήξη της εταιρικής χρήσης για να αποφασίσει, 
αν θα διαλυθεί η Εταιρεία ή αν θα υιοθετηθεί άλλο μέτρο. 


Άρθρο 43 
Εκκαθάριση 

1. Εκτός από την περίπτωση της πτώχευσης, τη λύση 
της Εταιρείας ακολουθεί η εκκαθάρισή της. Στην περί¬ 
πτωση του εδαφίου (α) της παραγράφου 1 του άρθρου 42 
του παρόντος, το Διοικητικό Συμβούλιο εκτελεί χρέη εκ- 
καθαριστή μέχρι να διοριστούν εκκαθαριστές από τη γε¬ 
νική συνέλευση. Στην περίπτωση του εδαφίου, (β) της 
ίδιας παραπάνω παραγράφου του ίδιου άρθρου, η Γενική 
Συνέλευση με την ίδια απόφαση ορίζει και τους εκκαθαρι- 
στές. Οι εκκαθαριστές που ορίζει η Γενική Συνέλευση 
μπορούν να είναι δύο μέχρι τέσσερις μέτοχοι ή όχι και 
ασκούν όλες τις συναφείς με τη διαδικασία και το σκοπό 
της εκκαθάρισης αρμοδιότητες του Διοικητικού Συμβου¬ 
λίου, όπως αυτές έχουν τυχόν περιοριστεί από τη Γ ενική 
Συνέλευση με τις αποφάσεις της οποίας έχουν υποχρέω¬ 
ση να συμμορφώνονται. Ο διορισμός των εκκαθαριστών 
συνεπάγεται αυτοδίκαια την ταυτόχρονη και άμεση παύ¬ 
ση της εξουσίας των μελών του Διοικητικού Συμβουλίου. 

2. Οι εκκαθαριστές που ορίζονται από τη Γενική Συνέ¬ 
λευση οφείλουν μόλις αναλάβουν τα καθήκοντα τους να 
συντάσσουν απογραφή της εταιρικής περιουσίας και να 
δημοσιεύουν στον τύπο και στο τεύχος ανωνύμων εται¬ 
ρειών και εταιρειών περιορισμένης ευθύνης της Εφημε¬ 
ρίδας της Κυβερνήσεως ισολογισμούς των οποίων αντί¬ 
τυπα υποβάλλονται στην αρμόδια εποπτεύουσα Αρχή. 
Επίσης δημοσιεύουν κάθε χρόνο ισολογισμό σύμφωνα με 
το άρθρο 7α του Κ.Ν. 2190/1920, όπως τροποποιήθηκε 
και ισχύει. 

3. Την ίδια υποχρέωση έχουν οι εκκαθαριστές και όταν 
λήξει η εκκαθάριση. 

4. Η Γ ενική Συνέλευση των μετόχων διατηρεί όλα τα δι¬ 
καιώματα της κατά τη διάρκεια της εκκαθάρισης. 

5. Οι ισολογισμοί της εκκαθάρισης εγκρίνονται από τη 
συνέλευση των μετόχων, που επίσης αποφασίζουν και για 
την απαλλαγή των εκκαθαριστών από κάθε ευθύνη. 

6. Κάθε χρόνο υποβάλλονται στη Γενική Συνέλευση τα 
αποτελέσματα της εκκαθάρισης, με έκθεση των αιτιών 
που παρεμπόδισαν την αποπεράτωση της εκκαθάρισης. 

ΜΕΡΟΣΓ 

ΓΕΝΙΚΕΣ, ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 
ΚΕΦΑΛΑΙΟ Ζ 

ΓΕΝΙΚΕΣ, ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 

Άρθρο 44 

Εφαρμογή τον Κ.Ν. 2190/1920 

Για όσα θέματα δεν ρυθμίζει το παρόν καταστατικό 
εφαρμόζονται συμπληρωματικά και ερμηνευτικά οι δια¬ 
τάξεις του Ν. 2937/2001, του άρθρου 22 του Ν. 
2733/1999, του Κ.Ν. 2190/1920 και του άρθρου 20 του Ν. 
2651/1998, όπως αυτοί τροποποιήθηκαν, συμπληρώθη¬ 
καν και ισχύουν σήμερα. 

Άρθρο 45 

Κάλυψη του Μετοχικού Κεφαλαίου 

Το Μετοχικό Κεφάλαιο έχει καλυφθεί ολόκληρο από το 
Ελληνικό Δημόσιο. 

Άρθρο 46 

Ελεγκτές της τρέχουσας εταιρικής χρήσης 

1. Ελεγκτές της τρέχουσας εταιρικής χρήσης ορίζονται 
οι: 

α) Νικόλαος Γεωργιάδης 
β) Ιωάννα Γκόγκου 
Αναπληρωματικοί ορίζονται οι: 
α) Κωνσταντίνος Καραθάνος 
β) Αθανάσιος Διαμαντής 

2. Όλοι οι ελεγκτές τακτικοί και αναπληρωματικοί είναι 
Έλληνες υπήκοοι, πτυχιούχοιτων Σχολών ΑΒΣΘ (ήδη Πα¬ 
νεπιστήμιο Μακεδονίας), Α.Σ.Ο.Ε, Ο.Π.Ε. Αριστοτελείου 
Πανεπιστημίου έχουν συμπληρώσει το 30ό έτος της ηλι¬ 
κίας τους και είναι πτυχιούχοι περισσότερο από πέντε 
χρόνια. 

3. Η αμοιβή του καθένα που θα χρησιμοποιηθεί, θα 
προσδιορίζεται από το Διοικητικό Συμβούλιο με βάση 
τους σχετικούς Πίνακες αμοιβών. 


Άρθρο 47 
Εξουσιοδότηση 

Παρέχεται η ανέκκλητη εντολή και εξουσιοδότηση 
στους Δικηγόρους Θεσσαλονίκης α) Βύρωνα - Παναγιώ¬ 
τη Βάρφη και β) Δημήτριο Βικελίδη, ενεργώντας διαζευ¬ 
κτικά και μεμονωμένα ο καθένας, να προβούν σε όλες τις 
αναγκαίες ενέργειες, ιδίως να υποβάλουν το Καταστατι¬ 
κό αυτό για έγκριση στην αρμόδια Νομαρχία και να αντι¬ 
προσωπεύουν την εταιρεία στην αρχή αυτή. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Ιουλίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ & ΟΙΚΟΝΟΜΙΚΩΝ ΜΑΚΕΔΟΝΙΑΣ - ΘΡΑΚΗΣ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΠΑΣΧΑΛΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από ΤΟ ΙπίθΓΠθΙ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























